Izvor: MozzartSport.com, 24.Jul.2021, 20:11\nItalijanski fudbaler želja povratnika u elitni rang turskog fudbala\nSkupo je Crvena zvezda platila zimus Filipa Falka. Izdvojili su čelnici kluba iz Ljutice Bogdana 1.200.000 evra za tadašnjeg Lećea, ali se posle šest meseci boravka u Beogradu nije naigrao. Svega 365 minuta otkako je potpisao, na početku ove sezone samo 19.\nKonkurencija na krilima je velika i Falko dosad nije >> Pročitaj celu vest na sajtu MozzartSport.com << uspeo da ostavi dublji trag, niti da se ozbiljnije nametne Dejanu Stankoviću. Ali, interesovanja za njega i dalje ima. Iz Turske stižu informacije da Altaj drži Filipa Falka na listi želja. Povratnik u elitni rang tamošnjeg fudbala u potrazi je za igračem Falkovih karakteristika, koji može da igra kao "desetka", ali i da posluži kao opcija u ofanzivnom delu. Na spisku se nalazi još nekoliko imena, ali je Falkovo posebno interesantno zbog njegovog statusa u Crvenoj zvezdi.\nKako javlja lokalni list Jeni Asir, inače baziran u Izmiru baš kao i Altaj, uprava novog člana turskog prvenstva već je povukla određene poteze kako bi se Falko doveo tokom ovog prelaznog roka. Što ukazuje da je interesovanje sa krajnjeg zapada te zemlje ozbiljno.\nAltaj je ovog leta doveo defanzivnog univerzalca Čejhuna Gulselama, zatim štopera Erika Bjerkandera iz Mjelbija i centralnog veznog Tasijana na pozajmicu iz Gremija. U narednih nekoliko dana trebalo bi da stigne i golman Arsenala Runar Runarson.


Uskoro sednica Glavnog odbora SNS\nFebruar 24, 2020 17:16\nVelika sala Kombank arene u Beogradu ispunjena je do poslednjeg slobodnog mesta, a ispred je veliki broj članova SNS ostao ispred, u očekivanju početka sednice Glavnog odbora stranke, na kojem će lider naprednjaka Aleksandar Vučić izneti predloge o mogućim predizbornim koalicijama, na osnovu razgovora sa potencijalnim partnerima tokom vikenda.\nPripreme za izbore bile su tema i Predsedništva SNS, koje je još u toku, a uoči Glavnog odbora, zakazanog za 17.00 sati.\nPredstavnici medija moći će da prate uvodno obraćanje Aleksandra Vučića, koji je već potvrdio da će na listi stranke, koja će, inače, nositi njegovo ime, biti 58 odsto novih lica, a među njiima i 30 mladih članova stranke sa partijske Akademije za mlade lidere.\nVučić je, inače, u autorskom tekstu za briselski portal Euroaktiv, ocenio da je demokratija u Srbiji na udaru samoproklamovanih lidera opozicije koji, kako je naveo, pozivaju na bojkot izbora, čime se uskraćuje pravo građanima na političku zastupljenost.\nIstrovremeno, u autorskom tekstu za taj portal, Vučić je izrazio uverenje da bojkot neće uspeti i da očekuje veliku izlaznost.\nInače SNS i SPS u subotu su dogovorile da odvojeno izađu na predstojeće izbore.\nVrh stranke bi danas trebalo da potvrdi sa kojim strankama će SNS u predizbornu koaliciju.\nSednica će, posle Vučićevog obraćanja, biti nastavljena iza zatvorenih vrata, a po završetku se očekuje da neko od funkcionera stranke prenese novinarima zaključke.\nPredsednik stranke Vučić juče je najavio da će izbore raspisati po povratku iz Vašingtona, a u prvoj sedmici marta, najverovatnije.\nMeđu prisutnima u Kombank dvorani, pored poznatih naprednjaka, su i predsednik Srpske liste Goran Rakić, kao i nova članica, supruga Olivera Ivanovića, Milena, kao i javne ličnosti koje su članovi ili pristalice SNS.


May 25, 2013, 05:53:12 PM\nFilmske radosti > Kinematografije > Srbija > Prvi Srpski film\nTopic: Prvi Srpski film (Read 992 times)\n« on: December 10, 2008, 09:08:20 PM »\nU arhivi austrijske Kinoteke u Beču pronađen je prvi srpski igrani film "�ivot i dela besmrtnog vo�da Karađorđa" iz 1911. godine a u re�iji Čiča Ilije Stanojevića. Ovaj film čija je poslednja projekcija u Beogradu odr�ana 1925. a u Americi 1928, do sada se vodio kao nestao, a prema rečima Radoslava Zelenovića, direktora Jugoslovenske kinoteke, "za njim su tragale čitave generacije kinotečana". "U pitanju je veoma va�no otkriće koje popunjava veliku rupu u filmskoj istoriografiji kod nas", dodao je Zelenović za NIN. Prema njegovim rečima, radi se o integralnoj verziji filma koji je producirao Svetozar Borotić, inače vlasnik prvog beogradskog bioskopa u hotelu "Pariz". Istom prilikom u bečkoj arhivi je pronađen i negativ drugog srpskog igranog filma iz 1911. godine, "Ulrih Celjski i Vladislav Hunjadi", "takođe u re�iji Čiča Ilije Stanojevića i Borotićevoj produkciji kao i desetak dokumentarnih filmova koji predstavljaju otkriće od velike va?nosti za srpsku kinematografiju", napominje Zelenović. Kada će biti premijera filma "Karađorđe", Zelenović nije mogao da precizira, jer će kopija filma morati da se podvrgne restauraciji i tehničkoj obradi, ali je napomenuo da će to najkasnije biti za jubilej 200-godi�njice Prvog srpskog ustanka. Zelenović je dodao da za ovo otkriće veliku zahvalnost duguju i Nikolausu Vostriju iz Filmskog arhiva Austrije, koji će početkom septembra doći u Beograd da pregleda Arhiv na�e Kinoteke u potrazi za materijalima interesantnim za njihovu nacionalnu kulturu.\n« Last Edit: August 21, 2009, 06:57:23 PM by vinston »\nRe: Prvi Srpski film\n« Reply #1 on: November 28, 2011, 12:45:19 PM »\nDigitalna restaurisana kopija filma ��ivot i dela besmrtnog vo�da Karađorđa� biće prikazana 30. novembra u Muzeju Jugoslovenske kinoteke, na stogodi�njicu premijere tog najstarijeg srpskog, a i balkanskog igranog filma, snimljenog 1911. godine.�Pre tačno 100 godina po novom kalendaru, dana 30. novembra, u Grand bioskopu hotela 'Pariz', na Terazijama, producent Svetozar Botorić imao je premijeru prvog srpskog igranog filma�, istakao je u intervjuu Tanjugu upravnik Arhiva Jugoslovenske kinoteke Aleksandar Erdeljanović.Reditelj tog pionirskog poduhvata bio je slavni srpski glumac Čiča Ilija Stanojević, koji je i igrao naslovnu ulogu Vo�da, uz veliki ansambl Narodnog pozori�ta i pomoć vojske i statista.Erdeljanović je rekao da je u proteklih ne�to vi�e od godinu i po dana tim stručnjaka iz Odeljenja digitalne restauracije Arhiva Jugoslovenske kinoteke radio na projektu digitalne restauracije tog raritetnog ostvarenja.�Cilj je bio da se postojeća kopija filma, koja je bila dosta o�tećena, pre svega zbog vi�edecenijskog čuvanja u lo�im uslovima i naročito stradala od vlage, maksimalno sredi putem digitalne restauracije, na digitalnom skeneru, zatim putem rada na radnim stanicama�, objasnio je on.U tom procesu �ef projekta bio je je Dubravko Badalić, a uz njega su radili Stevan Stanić, Lazar Lisinac, Ma�a Badalić i Bojan Perković, dok je Erdeljanović sve kontrolisao i bio koordinator, s obzirom da je radio i na montiranju "Karađorđa" i na mutacijama na verziji filma koja je stigla u Srbiju 2004. godine. Opsirnije\n« Reply #2 on: December 01, 2011, 11:58:27 AM »\nStogodi�njica premijere prvog srpskog i balkanskog igranog filma ��ivot i dela besmrtnog vo�da Karađorđa� obele�ena je večeras u Muzeju Jugoslovenske kinoteke projekcijom tog ostvarenja koje je digitalno restaurisano i ponovo prebačeno na filmsku traku. Pozdravljajući mnogobrojnu publiku, u kojoj su kao gosti bili i predstavnici filmskih arhiva iz regiona, direktor Jugoslovenske kinoteke Radoslav Zelenović istakao je da je od osnivanja te institucije pre vi�e od 60 godina san svih kinotečana bio da se pronađe izgubljeni prvi srpski igrani film. �eleli smo da se ovaj temelj srpske kinematogafije vrati u na�u kulturnu ba�tinu, rekao je on i podsetio koliko su svi bili srećni kada je 2003. godine, zajedno sa upravnikom Arhiva kinoteke Aleksandrom Erdeljanovićem, u filmskom arhivu u Beču identifikovao pronađenu kopiju �Karađorđa�. U istom fondu pronađeni su dokumentaraci s početka 20. veka koje je radio prvi srpski producent Svetozar Botorić. �Ova generacija kinotečana ostavlja generacijama koje dolaze potpuno restaurisane kopije tih filmova, kao i onih nastalih između Prvog i Drugog svetskog rata�, istakao je Zelenović. Specijalni gost večeras je bio Botorićev unuk Ljubomir Mihajlović koji je za ovu priliku doputovao iz Francuske, a Zelenović mu je uručio poklon - komplet restaurisanih filmova. Opsirnije


Svetska banka ukazuje da je Kosovo na 63. mestu po pitanju zaštite investitora\nNezaposlenost je jedan od izazova koje Kosovo prati godinama. Zvanični podaci govore da je nezaposlenost poslednjih godina sa 43 pala na 27 posto, iako sindikalci tvrde da je ta cifra mnogo viša.\nTokom 2012. nezaposlenost je iznosila 30 posto, isto toliko i 2013, a 2014. 35 posto. Nakon toga je uočen pad.\nVeruje se da je između 25 hiljada i 30 hiljada starijih od 18 godina svake godine aktivno za rad, ali radno tržište otvoreno je za najviše 6.000 lica godišnje.\nNa osnovu podataka kosovske Agencije za statistiku, trgovina, proizvodnja, građevinarstvo i obrazovanje zapošljava više od polovine zaposlenih na Kosovu. Privatni sektor smatra se najvećim poslodavcem, ali je istovremeno to i sektor gde se najviše krše prava radnika. Veruje se da oko 220 hiljada lica zaposleno je u privatnom sektoru.\nPrivatni sektor smatra se najvećim poslodavcem: Tvornica vode u Gumništu pored Gnjilana\nIzveštaj Svetske banke ukazuje da je na Kosovu tokom 2016. uočen privredni rast od 3,6 posto, a da su očekivanja da će ove godine on iznositi 3,9 posto.\nPrivredni rast je doprineo otvaranju velikog broja radnih mesta tokom 2016. Ali, uprkos tome, Banka preporučuje da Kosovo mora privredni rast da učini znatno zavisnijim od visoke produktivnosti kod kuće i veće konkurentnosti u inostranstvu, kako bi se rešilo istorijsko pitanje visoke stope nezaposlenosti.\nNa nezaposlenost i nedostatak stranih investicija svakako utiče krhka politička situacija, česti izbori, te nedostatak vladavine zakona.\nNa pragu prevremenih, parlamentarnih izbora 11. juna, Ismailj Kastrati, bivši direktor kosovske Privredne komore, buduću vladu upozorava da ekonomski razvoj od tri do pet posto ne može da snizi stopu nezaposlenosti.\n„To ne može da apsorbira ni nove generacije koje čekaju na posao, a kamoli ostale koji maratonski čekaju na neko radno mesto“, kaže on.\nKako ističe, za ublažavanje nezaposlenosti potreban je ekonomski rast od preko sedam posto.\n„To je moguće samo putem investicija u proizvodnji. Ali, Kosovo se suočava sa brojnim problemima, a glavni problemi su vladavina zakona, korupcija, ekonomski kriminal i bezbednosna situacija. To plaši strane investitore, uključujući i našu dijasporu. Napredak u tim oblastima treba da bude prioritet svake vlade i svakog kandidata za premijera“, kaže Kastrati.\nStrane investicije na Kosovu su poslednjih godina u padu. U toku prošle godine, direktne strane investicije iznosile su 220 miliona eura, što je za 100 miliona manje nego u 2015.\nSvetska banka ukazuje da je Kosovo na 63. mestu po pitanju zaštite investitora.\nBez većeg broja radnih mesta: Arian Zeka\nKako ocenjuje Arian Zeka, direktor Američke privredne komore, politička nestabilnost za strane investitore znači i nedostatak stabilnosti u zemlji. Iako je, kako kaže, prošla vlada ostvarila ekonomski rast, ona nije uspela da kreira više radnih mesta i pored toga što su radna mesta bila glavna obećanja tokom kampanje 2014.\n„Uglavnom su političke teme dominirale agendom“, navodi Zeka.\nNeke od atraktivnijih industrija za strane investitore smatraju se agrobiznis, rudarstvo i minerali, kao i oblast tehnologije.


Menadžment u zdravstvu – MAS – FAM\nSvrha studijskog programa Menadžment u zdravstvu master akademskih studija jeste da obezbedi kvalitetno akademsko obrazovanje u oblasti menadžmenta u zdravstvu i osposobi studente da budu spremni da adekvatno primene usvojena znanja, veštine i tehnike neophodne za povećanje efektivnosti, efikasnosti i unapređenje kvaliteta, na personalnom planu, na nivou zdravstvenih institucija i celokupnog sistema zdravstvene zaštite.\nStudijski program koncipiran je tako da omogućava obrazovanje savremenih kadrova – menadžera ovog profila po visokim međunarodnim standardima i odražava promene u oblasti savremenog menadžmenta u zdravstvu, javnog zdravlja, medicinskog prava i etike, zdravstva i zdravstvenih sistema, ekonomike, organizacije i finansiranja u zdravstvu, razvoj preduzetničkog menadžmenta u zdravstvu u našoj zemlji i okruženju.\nPovezivanje teorije i prakse se pored ostalog, ostvaruje i angažovanjem u nastavnom procesu istaknutih eksperata iz prakse (priznatih zdravstvenih radnika iz zdravstvenih ustanova iz zemlje i inostranstva).\nOvaj studijski program je u skladu sa Strategijom javnog zdravlja Republike Srbije, „Zdravstvenom politikom Republike Srbije“ kao i sa preporukama Svetske zdravstvene organizacije posebno sa stanovništva aktivnosti koje obuhvataju između ostalog: razvoj i obuku ljudskih resursa u javnom zdravlju, jačanju institucionalnih kapaciteta za planiranje i menadžment u javnom zdravlju, istraživanje u javnom zdravlju, promociju zdravlja, društveno učešće u zdravlju i dr.\nDefinisani su sledeći opšti ciljevi programa:\n• usavršavanje znanja i sticanje novih, za rešavanje konkretnih problema u zdravstvu;\n• postizanje ravnoteže između obima opšteobrazovnih, metodoloških i stručnih predmeta;\n• uravnotežen odnos između opterećenja kroz različite vidove nastave i učenja: predavanja, vežbi, seminarskih radova, konsultacija i individualnog rada studenta;\n• podsticanje sistematskog učešća studenata kroz timski i individualni rad i prezentaciju rezultata učenja;\n• osposobljavanje studenata da razvijaju nove modele njegove organizacije i upravljanja u zdravstvu.\nSpecifični ciljevi se ogledaju u tome da se studentima:\n• predstave nadležnosti, odgovornosti i delokrug rada zdravstvenih institucija;\n• predstave modeli zdravstva i zdravstvenih sistema;\n• obezbedi i unapredi razumevanje teorije i prakse međusobno povezanih oblasti za održivi razvoj zdravstvenog sektora;\n• razvije celovito razumevanje značaja i problematike novog menadžmenta, marketinga, finansija, preduzetničkog menadžmenta, javnog zdravlja, medicinskog prava i etike,\n• predstave modeli i savremena rešenja organizacije i pružanja usluga u zdravstvu, uz korišćenje dostignuća elektronskog poslovanja;\n• ukaže na praksu i teorijske modele po kojima je zdravstveni sektor organizovan u zemljama sa visokim stepenom efikasnosti javnih institucija, kao i privatnog sektora koji učestvuje u pružanju usluga;\n• daju prilike da kroz praktičan rad u ustanovama ovog sektora provere i primene stečena znanja;\n• da se u okviru završnih radova reše neki konkretni problemi u zdravstvenim institucijama i drugim institucijama vezanim za ovaj sektor;\n• osposobljavanje studenata za uključivanje u naučni, stručni i istraživački rad i rad na projektima, kao i formiranje naučnog i stručnog podmlatka;\n• razvijanje svesti studenata za potrebom permanentnog obrazovanja i napredovanja.\nOpšte kompetencije koje student razvija i usavršava završavanjem master akademskog studijskog programa Menadžment u zdravstvu su:\nsposobnost da pravilno analiziraju dato stanje, sintetizuju prikupljene podatke i adekvatno rešavaju probleme u oblasti menadžmenta u zdravstvu;\nda primene produbljeno znanje i veštine potrebne za timski rad pri rešavanju složenih problema poslovanja zdravstva;\nkritički vrednuju i koriste najsavremenija naučno verifikovana znanja u oblasti menadžmenta u zdravstvu;\nefikasno prate i usvajaju novine i savremena dostignuća u oblasti menadžmenta u zdravstvu;\nuvažavaju načela etičkog kodeksa naučne zajednice i dobre etičke prakse;\nna jasan i nedvosmislen način prenose svoje zaključe i znanje stručnoj i široj javnosti o problematici iz oblasti menadžmenta u zdravstvu.\nPredmetno-specifične kompetencije koje student stiče završavanjem master akademskog studijskog programa Menadžment u zdravstvu su:\nsposobnost opredeljivanja, strukturiranja i rešavanja upravljačkih problema u zdravstvenim institucijama, korišćenjem primerenih metoda istraživanja;\nosposobljenost da praktična znanja iz domena menadžmenta primene u svom budućem radu u okviru zdravstvene delatnosti;\nosposobljenost za upravljanje zdravstvenim institucijama;\nosposobljenost da u praksi primene stečena znanja o značaju zdrave životne sredine, zdravog stila života i značaju prevencije u očuvanju zdravlja stanovništva;\nosposobljenost za primenu medicinskog prava u praksi, odnosno obavljanje složenih i zahtevnih poslova u zdravstveno- medicinskoj delatnosti;\nsposobnost interdisciplinarnog i multidisciplinarnog povezivanja naučnih uvida i znanja iz različitih oblasti (menadžment, zdravstvo, preduzetništvo, ekonomija, IT i dr.) i njihove primerene implementacije.\n1 Zdravstvena politika i sistemi osiguranja 9\n2 Ekonomija i novi javni menadžment 9\n3 Finansijski menadžment 9\n4 Predmet izbornog bloka 1: 9\n4.1 Javno zdravlje\n4.2 Organizacioni dizajn\n5 Predmet izbornog bloka 2: 9\n5.1 Preduzetnički menadžment u zdravstvu\n5.2 Upravljanje ljudskim resursima\n6 Stručna praksa 3\n7 Master rad 12


Popularna klasika za ustanovu "Mara" - Media & reform centar Niš\nPopularna klasika za ustanovu „Mara“\nPosted on 22 фебруара, 2016 February 23, 2016 by Nikola Stojanovic\nHumanitarni koncert za pomoć centru za dnevno zbrinjavanje osoba sa smetnjama u razvoju „Mara“ održaće se u petak, 26. februara, od 20 časova u sali niškog Simfonijskog orkestra.\n„Na programu će biti popularne operske arije i dueti, kao i violinske kompozicije Sarasatea i Montija“, rekla je direktorka Simfonijskog orkestra Vesna Bratić i dodala da će „koncertom dirigovati Zoran Stanisavljević, a kao solisti nastupiti studenti Fakulteta umetnosti“.\nCilj suorganizatora ovog humanitarnog koncerta, Civitan kluba, jeste, kako kažu, „dvostruk jer, osim što prikupljaju novac za centar Mara, na ovaj način popularizuju i kulturne događaje u gradu“, rekao je Ivan Tašić iz Civitan kluba na konferenciji za novinare, održanoj u Media i reform centru.\nCena ulaznice je 500 dinara, a prikupljeni novac biće uručen centru „Mara“. Direktor ove ustanove Miloš Ranđelović ocenio je da se „kvalitet jednog društva ogleda u tome kako se ono ophodi prema najugroženijima“ i da „štićenicima Mare, osim ovakve vrste pomoći veoma znači i pažnja drugih ljudi“ i pozvao sugrađane da dođu i druže se sa korisnicima ovog centra.\nUlaznice za koncert prodaju se na blagajni Simfonijskog orkestra i kod članova Civitan kluba.\nHUMANITARNI KONCERT SIMFONIJSKOG ORKESTRA\nPROMOCIJA KNJIGE „LEONARDO NA DUNAVU“


Plate u poljoprivredi i preradi ispod srpskog proseka - AgroSmart\nProsečna neto decembarska zarada u Srbiji iznosila je 54.334 dinara i bila je 14,2 odsto nominalno i realno veća nego prethodnog meseca. Zaposleni u poljoprivrednoj, niti zaposleni u prerađivačkoj industriji, nisu stigli decembarski prosek i kući su – oni kojima je zarada isplaćena, odneli tanje koverte.\nPrema podacima RSZ, prosečna neto zarada u poljoprivrednoj delatnosti bila 49.150, a u prerađivačkoj industriji 53.688 dinara.\nSvakako, treba naglasiti da decembarska zarada odskače od onih u ostalim mesecima i ne uzima se kao reper jer se pred kraj godine u dobrim firmama isplaćuju trinaeste plate, bonusi ili se pak zbog praznika daju plate koje bi inače bile isplaćene početkom januara. Međutim, nevolja je u tome što plate u poljoprivredi inače kaskaju za srpskim prosekom i ne dostižu ga.\nRekorderi po visini decembarske neto plate su zaposleni u računskom programiranju i konsultativnim delatnostima, gde je zabeležena plata od 267.526 dinara, što je gotovo pet prosečnih republičkih zarada.\nIza njih su finansijske usluge sa 165.740 dinara, zatim vazdušni saobraćaj sa 155.389, pa reklamiranje i istraživanje tržišta sa 143.595.\nNajmanja decembarska neto plata beleži se u delatnosti putničkih agencija, turoperatera i rezervacija – 22.696 dinara. Gotovo upola manje od republičkog proseka, zabeleženo je u delatnosti iznajmljivanja i lizinga – 23.759 dinara, kao i u uklanjanju otpadnih voda – svega 25.460.\nZaposleni u popravci računara i predmeta za ličnu upotrebu zaradili su u proseku 25.493, dok je prosek u pomoćnim delatnostima u finansijskim uslugama i osiguranju 25.934 dinara. Odmah iza njih su ostale uslužne delatnosti sa 28.586 dinara.


PENZIONERIMA JEDNOKRATNO 6.000 DINARA, PLATE U JAVNOM SEKTORU VEĆE ZA 5 DO 7 ODSTO (INFO) | DNEVNE\nPENZIONERIMA JEDNOKRATNO 6.000 DINARA, PLATE U JAVNOM SEKTORU VEĆE ZA 5 DO 7 ODSTO (INFO)\nU DOGOVORU sa predstavnicima Međunarodnog monetarnog fonda, plate u javnom sektoru biće povećane između pet i sedam odsto, dok ćemo penzionerima u naredne tri do četiri nedelje isplatiti po 5.000 ili 6.000 dinara. Od januara sledeće godine najstariji građani mogu da očekuju povećanje penzija za 1,5 ili 1,7 odsto.\n– Neki, na primer prosvetni radnici imaće veće plate nego ikada – rekao je Vučić. – Što se tiče penzionera, kojih u Srbiji ima oko 1.780.000, oni će svi linearno u narednih mesec dana dobiti po 5.000 do 6.000 dinara. To je jednokratno povećanje i važi za sve, jer računamo da ljudi mogu da se obraduju, da potroše neki novac za Svetog Nikolu, Novu godinu, Božić… ko šta slavi, a od 1. januara uslediće povećanje penzija.\n– Retko se dešava da MMF prizna napredak neke zemlje i da popusti i odobri povećanje zarada i penzija – rekao je Dušan Vujović, ministar finansija. – To je neuobičajeni pristup za Fond. Vlada je postigla zapažene rezultate, što je dovelo do toga da MMF popusti i dozvoli povećanje primanja dok traje program zamrzavanja. Meni je ovo deseti program Fonda po svetu i retko gde se dešavalo da ova institucija prizna napredak i da dozvoli da se bolji fiskalni rezultat, odnosno prihodi podele građanima. Dogovor je bio da tri godine imamo zamrznute plate i penzije, a lane smo krenuli u lagano povećavanje primanja. Ostvareni su rezultati na koje smo ponosni. Suficit na kraju oktobra biće oko 30 milijardi dinara, a prihodi su od januara premašili očekivanja za 81,5 milijardi dinara.\nBudžet će biti razvojni i odslikavaće do sada postignute dobre rezultate. I naša stopa rasta je u porastu, a i prognoze se menjaju naviše – rekao je Vujović. – Samo ove godine je MMF sa 1,75 odsto podigao prognozu rasta na 1,8 odsto pa na 2,5 odsto. Mi očekujemo da će rast BDP-a biti 2,7, 2,8 odsto, a u narednim godinama očekuje se rast od najmanje tri odsto.\nZabrana zapošljavanja u javnom sektoru verovatno će trajati do marta sledeće godine. Država neće biti spremna da pređe na savremeni metod zapošljavanja u javnom sektoru od 1. januara 2017. godine. Generalna odluka o zabrani zapošljavanja je na snazi, ali su postojali izuzeci na osnovu pojedinačnih situacija, što je komisija razmatrala. Stari sistem će funkcionisati dok novi ne zaživi – rekao je Dušan Vujović. Upitan kada će stupiti na snagu pravilnik o PDV, on je podsetio da je odlučeno da se njegova primena odloži za 1.januar 2018. godine.\nSMENA SVIH DIREKTORA JAVNIH PREDUZEĆA KOJI SU LAŽIRALI POSLOVNE BILANSE\n– DO Nove godine biće smenjeni gotovo svi direktori javnih preduzeća, zbog lošeg rada i bahatosti – najavio je danas premijer Srbije. – Samo u jednom JP lošim radom i bezobrazlukom “pojeli” su svakom penzioneru 3.000 dinara. Ne može ništa tako da me razbesni kao taj bezobrazluk. Ljut sam na sebe zbog “Azotare”, MSK, “Petrohemije”… Nisam dodatno proveravao poslovne bilanse tih preduzeća, već sam verovao u lažne izveštaje.\nNasledili smo, kako je rekao, đubre i toga moramo da budemo svesni:\n– Nasledili smo pustu Železaru, “Petrohemiju” sa dugovima od oko 400 miliona, isto je bilo i sa “Azotarom”. Očekivao sam da će hemijska preduzeća raditi bolje zbog niže cene gasa, posebno “Azotara”, a nisam očekivao da vidim u toj firmi i “neke investicije od 20 miliona evra”. Svelo se na to da su operativni troškovi u “Azotari” za šest meseci veći nego što bi bili da uopšte ne rade. Ovako beleže gubitak od 50 miliona evra – “Srbijagas” ih snabdeva, oni ne plaćaju. – rekao je Vučić.\nPremijer je pohvalio EPS, za koji je rekao da kakav god da je, na računu ima 500 miliona evra. Prema finansijskim izveštajima, koje su HIP “Azotara”, “Petrohemija” i MSK Kikinda po zakonu predale APR, prikazalo se da su lane poslovale sa znatnim gubitkom. “Azotara” je upisala minus od 2,6 milijardi, “Petrohemija” gubitak od 1,4 milijarde, dok je MSK iz Kikinde lane ostvario gubitak od 2,2 milijarde dinara.\nZa razliku od “Azotare” i MSK, kojima su revizori dali pozitivno mišljenje za završne račune za 2015, pančevačka “Petrohemija” je od svog revizora – “Dilojita” , dobila – uzdržavajuće mišljenje o prikazu svog poslovanja.\nObrazlazući uzdržano mišljenje za “Petrohemiju”, “Dilojit” navodi da je u prethodnim periodima ostvarila uzastopne poslovne i neto gubitke, dok je za godinu koja se završava 31. decembra 2015, iskazala poslovni dobitak od 2,5 milijardi dinara (2014. godina: poslovni gubitak 6 milijardi) i neto gubitak od 1,4 milijarde (2014. – 11 milijardi).\n– Pored toga, ukupne obaveze preduzeća na dan 31. decembra 2015. veće su od njegove ukupne aktive za iznos od 52 milijarde dinara – ističe “Dilojit”.\n(Dnevne.rs /Izvor:S. MORAVČEVIĆ,Blic.rs)


Đokić: Loša hidrološka situacija uticala na smanjene prihode\nObjavljeno: 24 novembar 2017 . u kategoriji Republika Srpska\nMinistar industrije, energetike i rudarstva Republike Srpske Petar Đokić rekao je da je ova godina bila izuzetno teška za "Elektroprivredu Republike Srpske" utoliko što je hidrološka situacija bila nepovoljna.\n"Skoro 70 godina nije bila ovako nepovoljna hidrološka situacija, imali smo smanjenu i skoro prekinutu proizvodnju na više energetskih objekata", rekao je Đokić novinarima u Banjaluci.\nOn je istakao da je i Termoelektrana /TE/ "Ugljevik" bila u kapitalnom remontu više od 100 dana, dok je bilo planirano 90 dana, te da je sve to znatno uticalo na ukupno stanje u Elektroprivredi Srpske pa se morala kupovati energija na drugim tržištima.\nUpitan da li je opravdan kredit od 10 miliona KM koji "Elektroprivreda Republike Srpske" planira da podigne za plaćanje obaveza prema dobavljačima, Đokić je rekao da je ovo preduzeće vjerovatno zbog navedenih razloga i zbog manjka prihoda morala da posegne za tom mjerom da bi izvršila finansijske obaveze.\nOn rekao da je siguran da "Elektroprivreda" ima potencijala, da se može konsolidovati i da će 2018. godina biti mnogo uspješnija i bolja za "Elektroprivredu Republike Srpske".


ADMIRAL UZ MRVICE: DA MALI HEROJI DOBIJU SVOJ KUTAK » Admiral Club\nADMIRAL UZ MRVICE: DA MALI HEROJI DOBIJU SVOJ KUTAK\nGrupacija Novomatic u Republici Srpskoj je i ove godine podržala obilježavanje “Ljubičastog novembra”, tokom kojeg članovi Udruženja roditelja prijevremeno rođene djece u RS “Mrvice” sprovode aktivnosti s ciljem jačanja svijesti o prijevremenom porođaju, ali i vlastitih kapaciteta.\nNaime, ovo udruženje okuplja roditelje/porodice prijevremeno rođenih beba u cijeloj RS, čiji se broj iz godine u godinu povećava. Samim tim je potrebno raditi na stvaranju jednakih mogućnosti i prava na zdravlje prematurusa, ali i na samom programu socijalnog uključivanja i osnaživanja ove djece i njihovih roditelja, u svakodnevnom riziku koji ih okružuje.\n„Za realizaciju ovog projekta je Udruženju ‘Mrvice’ neohodan prilagođen prostor, koji su sada dobili na korištenje, ali ga je potrebno apadtirati i opremiti. Kupovinom karata za Donatorsko veče podržali smo njihove napore da taj prostor što prije učine funkcionalnim, čime će umnogome biti olakšan rad ovog izuzetno značajnog udruženja, a samim tim i život porodica prijevremeno rođene djece“, istakli su iz Admirala.\nNaša kompanija je i prethodnih godina podržala obilježavanje „Ljubičastog novembra“, od donacije za nabavku toplih krevetića za prijevremeno rođene bebe, do kupovine ulaznica za donatorsko veče koje svake godine organizuju „Mrvice“. I vi ih možete podržati, pozivom na broj 1415 do kraja novembra, čime ćete pomoći da porodice prijevremeno rođenih beba lakše prebrode sve poteškoće s kojima se svakodnevno nose!


Ljubica Kubura: Mrtve duše pevaju gradom\nOvo je priča o devojci koju sam zapazila jedne kasne večeri u kafani na kaldrmi Skadarlije.\nTalija - Čista petica, nebo ni(je) granica: Strah od novog početka\nNova peta sezona Talije startovala je sa hrabrom temom. Svako od nas je barem jednom u svom životu poželeo da da otkaz i napusti trenutni posao, ali ipak iz nekog razloga to nije uradio.\nPrva žena doktor nauka Beogradskog univerziteta: Ko je bila Ksenija Atanasijević\nKsenija Atanasijević u svojoj 28. godini postaje prva žena koja je na Beogradskom univerzitetu stekla akademsku titulu doktora nauka.\nKubanski flamenko sastav, Ecos Company, nastupiće kao drugi izvođač serijala Musicology Sessions, 17. i 18. oktobra u klubu Bitefartcafe.\nElle preporuka: Izložba "Kad zatvorim oči vidim - plavo" u Žitomlinima\nZa nepunih nedelju dana, u četvrtak 04. oktobra, pogon beogradskog Žitomlina postaće domaćin trodnevne likovne ekspresije umetnice Svetlane Ninković čije će boje, rasute po naizgled beskrajnim platnima, oplemeniti zatečenu belinu.\nDirljiva ispovest i priča Mome Kapora: U ovu beogradsku ulicu odveo bih sve strance!\nNe postoji grad na svetu koji u jednoj jedinoj ulici, ima pravoslavnu crkvu, tursku džamiju i jevrejsku opštinu.\nPoznata po ranijem nazivu zgrada Saveznog izvršnog veća (SIV), danas Palata Srbije, nalazi se na Novom Begradu, i iako pleni svojom veličinom i enterijerom, strogo je zatvorena za javnost. Ipak, deo redakcije Elle.rs imao je priliku da vidi impozantnu unutrašnjost i sa velikim oduševljenjem prenosi svoje iskustvo.\n7 razloga zbog kojih britanski Telegraph smatra da je BEOGRAD top destinacija!\nRenomirani časopis preporučuje naš glavni grad jer obećava dobru zabavu i zanimljivu istoriju...


Šest radnika poginulo u Teheranu\n► Šest radnika poginulo u Teheranu\nNa gradilištu u Teheranu šest radnika je poginulo kada je lift pao sa velike visine, prenela je agencija IRNA.\nPortparol teheranskih vatrogasaca Džalal Maleki je rekao da je do incidenta došlo tokom noći. Nezvanični izveštaji navode da je lift propao više od 20 spratova.\nPoluzvanična agencija ISNA je prenela da su poginula tri Iranca i tri Avganistanca.\nUzroci incidenta se istražuju.\nKošarkaški klub Crvena zvezda saopštio je danas da je njen igrač Ognjen Kuzmić van životne opasnosti, da komunicira sa porodicom i da će biti premešten na odeljenje intenzivne nege...


Ivanović: Međunarodna zajednica da izvrši pritisak\nLider građanske inacijative SDP Oliver Ivnović zatražio je sinoć od predstavnika međunarodne zajednice da izvrše snažan pritisak na kosovsku vladu i policiju kako bi zaštitili Srbe na Kosovu i Metohiji.\nIvanović je, u izjavi Tanjugu, rekao da, ako međunarodna zajednica ne bude izvršila pritisak na zvaničnu Prištinu, njihova “zabrinutost i žaljenje” nakon terorističkih akata neće imati nikakvog efekta.\n“Diplomatski rečnik koji međunarodna zajednica koristi na Kosovu ekstremisti ne razumeju a Srbe koji su meta napada ne može smiriti”, upozorio je Ivanović istakavši da predstavnici međunarodne zajednice i diplomatskih predstavništava na Kosovu nastoje da se ne mešaju u probleme.\nNa taj način, kazao je Ivanović, međunarodna zajednica pokušava da samim Albancima prepusti da rešavaju probleme za šta kosovske institucije, kako je ocenio, nisu osposobljene.\n“Albanci do sada nisu nijednom uspeli da sami reše nijednu kritičnu situaciju”, rekao je Ivanović, ocenivši da se vlast na Kosovu bavi sama sobom, ne reaguje, što ekstremisti koriste.\nNacionalistička politika kosovskih opozicionih stranaka, koje u borbi za vlast ne biraju sredstva boreći se, navodno, protiv Zajednice srpskih opština, svu negativnu energiju usmerava prema Srbima na KiM, rekao je Ivanović.\nOn je osudio poslednju seriju incidenata usmerenih protiv Srba, njihove imovine i spomenika, naglasivši da su na meti ekstremista i Srbi u Metohiji i Kosovskom Pomoravlju, a da je cilj da se srpska zajednica zaplaši i eventualno protera.


25. novembar 2021. - Reforma\nU Narodnoj skupštini usvojen je po hitnom postupku Zakon o referendumu i narodnoj inicijativi. Neka od spornih rešenja ovog zakona na koja ukazuju eksperti su ukidanje cenzusa, kratko trajanje obaveznosti referendumske odluke, te mogućnost manipulacije biračkim spiskom i biračkim mestima usled pandemije COVID-19. Zakon dodatnim uslovima otežava narodnu inicijativu i time umanjuje nivo dostignutih prava, što nije u skladu sa Ustavom Srbije.\nPostupak je ubrzan kako bi proces ustavnih izmena, koje građani moraju da potvrde na referendumu, bio okončan pre vanrednih parlamentarnih izbora najavljenih za proleće 2022. godine. Izmene Ustava radi jačanja nezavisnosti pravosuđa preduslov su za sprovođenje ostalih reformi u pregovaračkom Poglavlju 23 na evropskom putu Srbije, koje je u zastoju već dve godine. Međutim, nije u skladu sa demokratskim standardima da se ovakvi propisi menjaju radi konkretnog referenduma i neposredno pred njegovo održavanje, na šta je ukazala i Venecijanska komisija, koja je dala dva hitna mišljenja o dve verzije nacrta zakona.\nhttps://www.srbija.gov.rs/vest/593344/usvojen-zakon-o-referendumu-i-narodnoj-inicijativi.php, https://rs.n1info.com/vesti/rasprava-o-zakonu-o-referendumu-i-narodnoj-inicijativi/, https://pescanik.net/zakon-protiv-referenduma/, https://www.coe.int/en/web/belgrade/-/urgent-opinion-of-the-venice-commission-on-the-draft-law-on-the-referendum-and-the-people-s-initiative-, https://www.preugovor.org/Amandmani/1664/Predlozi-za-unapredjenje-Nacrta-zakona-o.shtml\nTagovi: Afere, EU, Ljudska prava, Reforme, Ustav, Zakoni


Politika: Novi Sad, stranke za redefinisanje odnosa - BalkaniYUm.TV '); } //]]>\nNovi Sad, stranke za redefinisanje odnosa\nPredstavnici vladajuće koalicije u Novom Sadu podržali su redefinisanje odnosa unutar te koalicije koju je najavio gradonačelnik Novog Sada Miloš Vučević.\nVučević je juče najavio redefinisanje odnosa unutar vladajuće koalicije, što podrazumeva "nove zadatke, nove rokove i nove ljude", a ukoliko se to ne desi, realna opcija je, kako je rekao, raspisivanje vanrednih lokalnih izbora.\nVladajuću koaliciju u Novom Sadu čine SNS, SPS, DSS, Treća Srbija i odbornički klub koji čine SPO i Narodni pokret "Dinara-Drina-Dunav".\nPotpredsednik DSS-a i predsednik Gradskog odbora te stranke Borko Ilić rekao je Tanjugu da je ta stranka spremna za rekonstrukciju vlasti ako će ona biti, kako je istakao, temeljna i odgovorna i ako će doneti boljitak svima koji žive u Novom Sadu.\nNapominjujući da su i u DSS-u nezadovoljni kako novosadska vlast funkcioniše, Ilić, koji je i zamenik gradonačelnika, smatra da svaka rekonstrukcija mora da bude zasnovana na programu i sa ciljem da ovaj grad bolje funkcioniše i da Novi Sad opet bude najbolje mesto za život u Srbiji.\nDSS je spreman da razgovara sa svim koalicionim partnerima u vlasti i da "stavi na sto sve što je urađeno i kako je rađeno", rekao je Ilić, ističući da ta stranka stoji iza svojih kadrova koji rukovode javno komunalnim preduzećima jer smatra da su dobro radili.\nŠefica odborničke grupe " Svi za Novi Sad" u gradskoj skupštini, koju čine SPO i Narodni pokret "Dinara-Drina-Dunav", Branka Bežanov rekla je Tanjugu da je prirodno da se posle godinu i po dana od formiranja gradske vlasti napravi presek stanja i izvrši analiza ko je kako radio - od pojedinih funkcionera i koalicionih partnera.\nDa je logično da se posle i po dana uradi analiza i presek vlasti smatra i predsednik "Treće Srbije" Miroslav Parović koji je rekao da je sigurno da gradonačelnik sa svog položaja bolje vidi odnose i dešavanja unutar vladajuće koalicije i da je zbog toga na njemu i da predlaže redefinisanje gradske vlasti.\nIstakao je da će stranka na čijem je čelu i dalje biti u gradskoj vlasti ukoliko ta vlast bude zasnovana na istom političkom tonu.\nPredsednik odborničke grupe SNS-a u gradskom parlamentu Aleksandar Milovančev rekao je da redefinisanje odnosa unutar vlađuće koalicije znači da sve članice te koalicije treba da se izjasne da li su za kurs koji će u narednom periodu sprovoditi republička vlada i da li su spremni za brže reforme.\nRekao da još uvek nije bilo nikakvih razgovora na temu redefinisanja, ali da oni treba da počnu što pre kako bi se stvorili uslovi za bolji život građana Novog Sada.\nU SPS-u niko od nadležnih nije bio dostupan, tako da Tanjug nije mogao da dobije reagovanje na najavljeno redefinisanje gradske vlasti.


POSEBAN REŽIM RADA KONZULATA USLED EPIDEMIJE KORONA VIRUSA U SAD\nU svetlu aktuelne situacije u vezi sa epidemijom korona virusa u SAD i potrebe za preduzimanjem dodatnih mera u cilju sprečavanja širenja i suzbijanja bolesti, Generalni konzulat Republike Srbije u Njujorku će počevši od ponedeljka, 16. marta 2020. godine do daljnjeg raditi sa strankama po posebnom režimu:\nKonzulat će stranke primati samo ukoliko se radi o vrlo hitnom i neodložnom slučaju.\nPotrebno je da stranka svoj dolazak u konzulat najavi najmanje dva radna dana ranije pozivom na broj (917) 519-7416 ili slanjem poruke na adresu consulate.newyork@mfa.rs.\nKonzulat neće primati stranke koje se prethodno nisu najavile i dobile potvrdu konzulata da će im biti omogućen prijem.\nZahtevi za konzularne radnje koje ne podrazumevaju obavezu ličnog dolaska stranke u konzulat će se primati isključivo poštom (prijave rođenja, braka i smrti, prijem u državljanstvo, carinske potvrde, pribavljanje uverenja o (ne) kažnjavanju i izvoda iz matičnih knjiga, sprovodnice, upis u vojnu evidenciju).\nKonzulat će nastaviti da prima prijave za upis birača za glasanje u inostranstvu na parlamentarnim izborima u Republici Srbiji putem mejla, faksa i poštom.\nGeneralni konzulat Republike Srbije u Njujorku zahvaljuje na razumevanju i saradnji. Konzulat će nastaviti da pažljivo prati situaciju u pogledu epidemije koronavirusa u SADi vratiće se redovnom režimu rada čim se situacija popravi.\nPRIJAVA UČESNIKA ZA BESPLATNU ONLAJN OBUKU\nMEMORIJALNA KONFERENCIJA POSVEĆENA NIKOLI TESLI 2020.\nU prostorijama Generalnog konzulata R. Srbije u Njujorku, 15. maja 2019. godine, svečano je otvorena izložba „Izbor radova jugoslovenskih umetnika iz privatne kolekcije gospodina Aleksandra Ostojića“.\nSvečanost povodom odlaska dr Zorice Pantić sa mesta predsednika Ventvort instituta za tehnologije u Bostonu\nKonkurs za sufinansiranje projekata koji svojim kvalitetom doprinose očuvanju i jačanju veza matične države i dijaspore\nKONKURS ZA SUFINANSIRANJE PROJEKATA U OBLASTI PREVOĐENJA REPREZENTATIVNIH DELA SRPSKE KNJIŽEVNOSTI U INOSTRANSTVU U 2019. GODINI\nIzložba „TAMO DALEKO 1918 – 2018“\nBožićni i Novogodišnji prijem u Generalnom Konzulatu Rusije u Njujorku\nDana 24.09.2018. g., u Weill Recital Hall - Carnegie Hall, održan je koncert "Putovanje kroz zvuke Srbije"\nDana 15. Avgusta 2018 godine, g-đa Mirjana Živković, Generalni Konzul Republike Srbije u Njujorku, izabrana je za potpredsednika Društva stranih konzula u Njujorku\nZahvalnost kancelarije gradonacelnika Njujorka za međunarodne odnose i kancelarije gradske opštine Menhetn, za učešće GK R. Srbije Mirjane Živković na prijemu za generalne konzule i konzularni kor u Njujorku, 01. marta 2018. godine, kao i za pomoć koja se pruža lokalnim zajednicama i saradnju sa gradom Njujorkom\nStupio je na snagu sporazum između Vlade Republike Srbije i Vlade Republike Gvatemale o ukidanju viza za nosioce diplomatskih i službenih pasoša\nSporazum između Vlade Republike Srbije i Vlade Republike Indonezije o ukidanju viza za nosioce diplomatskih i službenih pasoša - stupanje na snagu\nSporazum između Vlade Republike Srbije i Vlade Kraljevine Tajland o ukidanju viza za nosioce diplomatskih i službenih pasoša - stupanje na snagu\nRezultati glasanja na izborima za predsednika Republike u Generalnom konzulatu Republike Srbije Njujork\nOdržana četvrta memorijalna konferencija posvećena Nikoli Tesli\nPonovo uspostavljeni direktni letovi na liniji Beograd Njujork\nUkoliko želite da uplatite donaciju za obnovu naše crkve ovako možete da pomognete\nIzložba i prezentacija veza i zlatoveza u tradicionalnim tehnikama\nKonkurs za finansiranje iz oblasti kulture\nOTVARANJE KNJIGE ŽALOSTI POVODOM TRAGIČNE SMRTI SLUŽBENIKA MINISTARSTVA SPOLJNIH POSLOVA\nFUDBALSKI KAMP ZA DECU IZ DIJASPORE\nUpozorenje Ministarstva zdravlja povodom epidemije ebole u Zapadnoj Africi\nOBAVEŠTENJE KORISNICIMA PENZIJA SA PODRUČJA AP KOSOVO I METOHIJA


Selaković: Pojačati diplomatsko i ekonomsko prisustvo Srbije u Africi - 14.02.2022, Sputnik Srbija\nSelaković: Pojačati diplomatsko i ekonomsko prisustvo Srbije u Africi\nMinistar spoljnih poslova Srbije Nikola Selaković šestodnevnu posetu zemljama centralne Afrike završio je posetom Kamerunu gde je razgovarao sa predsednikom... 14.02.2022, Sputnik Srbija\n„Dočekani smo kao veliki prijatelji i imao sam priliku da se treći put u pet meseci sretnem s ministrom inostranih poslova Kameruna“, rekao je Selaković, a saopštilo Ministarstvo spoljnih poslova.Ministar je istakao da je na svim sastancima iskazana spremnost za jačanje političkog dijaloga, ali i saradnje u oblastima poljoprivrede, odbrane, telekomunikacija i savremenih tehnologija.Takođe, kako se navodi, preneo je da je sa premijerom Kameruna razgovarao o neophodnosti zaključivanja sporazuma koji će definisati pravni osnov saradnje dve države, ali i da su svi sagovornici spremni da što pre posete Srbiju i nastave komunikaciju s kolegama ministrima o konkretnim vidovima saradnje.Selaković je rekao da je za Srbiju od posebne važnosti podrška Kameruna u zaštiti našeg teritorijalnog integriteta i suvereniteta, i zahvalio na aktivnoj podršci koju nam ova zemlja pruža u svim međunarodnim forumima.„U četiri države videli smo se sa dva predsednika i dva premijera, ministrima spoljnih poslova, poljoprivrede i odbrane“, istakao je Selaković, i dodao da su svi sagovornici iskazali oduševljenje ostvarenim napretkom Srbije, preneo je Tanjug.\n© Foto : MINISTARSTVO SPOLJNIH POSLOVA/ BRANKO LAZICNikola Selaković u poseti Kamerunu\n© Foto : MINISTARSTVO SPOLJNIH POSLOVA/ BRANKO LAZIC\nMinistar spoljnih poslova Srbije Nikola Selaković šestodnevnu posetu zemljama centralne Afrike završio je posetom Kamerunu gde je razgovarao sa predsednikom Vlade, ministrom spoljnih poslova, kao i sa ministrima odbrane, poljoprivrede i telekomunikacija.\n„Dočekani smo kao veliki prijatelji i imao sam priliku da se treći put u pet meseci sretnem s ministrom inostranih poslova Kameruna“, rekao je Selaković, a saopštilo Ministarstvo spoljnih poslova.\nMinistar je istakao da je na svim sastancima iskazana spremnost za jačanje političkog dijaloga, ali i saradnje u oblastima poljoprivrede, odbrane, telekomunikacija i savremenih tehnologija.\nTakođe, kako se navodi, preneo je da je sa premijerom Kameruna razgovarao o neophodnosti zaključivanja sporazuma koji će definisati pravni osnov saradnje dve države, ali i da su svi sagovornici spremni da što pre posete Srbiju i nastave komunikaciju s kolegama ministrima o konkretnim vidovima saradnje.\nSelaković je rekao da je za Srbiju od posebne važnosti podrška Kameruna u zaštiti našeg teritorijalnog integriteta i suvereniteta, i zahvalio na aktivnoj podršci koju nam ova zemlja pruža u svim međunarodnim forumima.\nSumirajući posete Ekvatorijalnoj Gvineji, Gabonu, Sao Tome i Prinsipeu i Kamerunu, ministar je rekao da sve ove države imaju ogroman potencijal za saradnju, a da je naš zadatak da pojačamo diplomatsko i ekonomsko prisustvo u ovom delu sveta.\n„U četiri države videli smo se sa dva predsednika i dva premijera, ministrima spoljnih poslova, poljoprivrede i odbrane“, istakao je Selaković, i dodao da su svi sagovornici iskazali oduševljenje ostvarenim napretkom Srbije, preneo je Tanjug.


Nema ni govora o promeni preambule Ustava, navodi zvanični Beograd nakon što je kosovska ministarka Edita Tahiri izjavila da je od Srbije traženo da odustane od preambule u kojoj se Kosovo označava kao deo Srbije.\nOvaj stav aktuelizovao je pitanje da li dve strane mogu da pregovaraju, dogovaraju i sprovode rešenja, uz preambulu koja, kako se do sada pokazalo, blokira punu normalizaciju odnosa.\nU momentu zastoja dijaloga Srbije i Kosova i nepoznanice kada bi mogao biti nastavljen, Edita Tahiri, kosovska ministarka zadužena za dijalog sa Srbijom u intervjuu za RSE problematizovala je to pitanje u kontekstu napretka dve strane na putu evrointegracija.\n"Odnosi između Kosova i Srbije ne mogu normalizovati sa Ustavom Srbije kakav jeste, koji Kosovo predviđa svojom teritorijom. Osim uslova za dobrosusedske odnose, Srbija takođe ima i Poglavlje 35 koje je obavezuje za tako nešto. U tom smislu, važno je da se postigne jedan sporazum koji će biti pravno obavezujući u predstojećim fazama, a za početak, tražili smo da je vreme da Srbija iz svog Ustava, dakle iz preambule, izbaci Kosovo", navodi Tahiri, te dodaje:\n"Što se više približavamo EU, do toga će doći, ali ono što je sada sigurno jeste da Srbija ne može da postane deo EU bez priznanja Kosova."\nIz Beograda ni ovoga puta nije izostala oštra retorika.\nDirektor Kancelarije za Kosovo u tehničkoj Vladi Srbije Marko Đurić ocenio je u izjavi za Radio-televiziju Srbije (RTS) da je njegov komentar "da bi Priština trebalo da u pokrajinski Ustav što pre unese Srbiju pošto je to jedini način da bude predstavljena u međunarodnoj zajednici".\n"Kao što znamo, oni nisu član ni Ujedinjenih nacija, ni bilo kog međunarodnog tela, osim onih u koja su se možda 'prošvercovali' i u kojima su inače članovi pojedine teritorije koje nisu priznate i suverene države. Mislim da je reč o neozbiljnoj političkoj varnici i o nečemu što svakako ne doprinosi normalizaciji odnosa", kazao je Đurić za RTS.\nPoslednja runda dijaloga Beograda i Prištine, uz posredovanje Evropske unije, održana je u januaru u Briselu. Od tada razgovora dve strane nije bilo, na šta je nesumnjivo uticao period institucionalne krize na Kosovu koju su obeležili protesti tamošnje opozicije, kao i sada već četvoromesečni period tehničke vlasti u Srbiji - pošto mandatar Aleksandar Vučić još nije uspeo da sastavi novu vladu posle izbora.\nIz dela deklarisane proevropske opozicije stižu daleko blaži stavovi.\nNataša Vučković predstavnica Demokratske stranke (DS), za vreme čije vladavine je između Beograda i Prištine vođen dijalog tehničkih timova, poručuje da eventualna buduća rešenja treba da budu saglasna sa trenutnom ulogom Srbije kao učesnicom razgovora sa Kosovom.\n"Ukoliko jesmo na putu ka Evropskoj uniji za nas će biti od velikog značaja da naše pravne dokumente usaglasimo sa onim što čini realno stanje. Kao i sva druga pitanja oko Ustava i pitanje sadržine Preambule ostaje tema za jednu široku stručnu, građansku i političku raspravu", smatra Vučković.\nUčinak dijaloga Beograda i Prištine, s druge strane, teško da je opravdao očekivanja međunarodne zajednice i učesnika.\nUprkos faktičkom sklapanju sporazuma, primena je izostala pa se i dalje čeka na formiranje Zajednice srpskih opština ili sprovođenje dogovorenog u oblasti telekomunikacija i energetike.\nEvropska unija je, pak, principijelna u stavu da se u potpunosti moraju primeniti svi dogovori između Beograda i Prištine, što je više puta ponavljana tvrdnja tokom aktuelne pauze u njihovom dijalogu.\nNaim Rašiti, izvršni direktor Balkanske grupe za politiku, u izjavi za RSE navodi da su provedba Briselskog sporazuma, integracija kosovskih Srba i definisanje teritorije Kosova taoci dva procesa – normalizacije bilateralnih odnosa dveju vlada u Prištini i Beogradu i institucionalnog pristupa Prištine prema kosovskim Srbima.\nSa tim u vezi, dodaje Rašiti, glavna prepreka za punu primenu sporazuma iz Brisela je ta što Srbija do sada skoro uopšte nije izmenila svoje zakonodavstvo.\n"Srbija iz svog zakonodavstva nije eliminisala administrativni sistem Kosova. Kako bi Srbija prihvatila kosovsko zakonodavstvo, legalitet Kosova u smislu funkcionisanja na njenoj teritoriji, treba da promeni svoj Ustav kako ne bi bilo osnovnih zahteva u preambuli Ustava, treba da izmeni Zakon o teritorijalnoj organizaciji, da iako ne priznaje Kosovo, prizna kosovsko zakonodavstvo u sklopu teritorije Kosova", konstatuje Naim Rašiti.\nEventualne izmene Ustava, kojima bi se korigovala Preambula, već nekoliko puta bile su aktuelna tema u Srbiji. Nije se, međutim, odmaklo dalje od običnih nagađanja da li bi i na koji način to moglo biti učinjeno.\nStručnjak iz Centra za spoljnu politiku, Dragan Đukanović, ne vidi da će na tom polju biti nekakvih promena.\n"Mislim da će verovatno tek nakon nekih budućih parlamentarnih izbora i nove rekonfiguracije političkih snaga unutar srpskog parlamenta moći da bude otvoreno ovo pitanje, a sada ne vidim mogućnost dodatne aktuelizacije, niti vidim da će to biti moguće u mandatu neke uskoro formirane vlade", smatra Dragan Đukanović.\nRašiti prognozira da će između tri i četiri godine biti potrebno da pitanje ustavnih i zakonskih izmena u Srbiji u vezi sa Kosovom bude u fokusu međunarodne zajednice.\n"Na kraju krajeva, samo su jedna ili dve zemlje unutar EU koje eksplicitno insistiraju na tome, kao što je Nemačka. Druge zemlje nemaju jasne zahteve, osim onog da se nastavi dijalog o normalizaciji, a koji veoma sporo teče", ocenjuje Naim Rašiti.\nDo tada, skoro pa da se nadovezuje Dragan Đukanović, sva pažnja biće usmerena na ono što je dogovoreno, a neispunjeno – zaključuje on.\n"Pre svega dakle formiranje Zajednice srpskih opština što je nešto što nije uspostavljeno, da će se možda postaviti pitanje učešća Kosova u radu međunarodnih organizacija kako na regionalnom, tako i na globalnom nivou. Postoji čitav niz drugih pitanja koja su, u odnosu na ove koje se sada stavljaju kao prioritet, mnogo aktuelnija", reči su Đukanovića.


CPJ, Reporteri bez granica zabrinuti zbog nestanka Cvetkovića\nStefan Cvetković, novinar iz Bele Crkve, nestao je u noći između 13. i 14. juna 2018. (Foto: YouTube screenshot)\nKomitet za zaštitu novinara (CPJ) pozvao je vlasti u Vojvodini da preduzmu sve neophodne mere da pronađu Stefana Cvetkovića, uglednog novinara koji je nestao prošle noći.\n"Veoma smo zabrinuti za Stefana Cvetkovića i smatramo da su srpske vlasti odgovorne za njegov bezbedan povratak kući", izjavio je predstavnik Komiteta za zaštitu novinara u EU Tom Gibson u Briselu.\nReporteri bez granica pozvali su vlasti u Srbiji i na Kosovu da rasvetle nestanak novinara Cvetkovića.\n"Stojimo uz novinare Srbije u ovom teškom trenutku i pozivamo vlasti Srbije i Kosova da učine sve što mogu da rasvetle zabrinjavajući nestanak Stefana Cvetkovića što pre", saopštila je Paulina Ades-Mevel, šefica deska za Evropsku uniju i Balkan u Reporterima bez granica.\nIlir Gaši, programski direktor Fondacije Slavko Ćuruvija i član radne grupe za bezbednost novinara u Srbiji izjavio je da je zabrinut zbog Cvetkovićevog nestanka. On je rekao da se čini da je u toku obimna policijska akcija i da se nada da je Cvetković živ i zdrav, ali je ukazao da se bezbednosna situacija srpskih novinara u poslednje vreme pogoršala a da ubistva Slavka Ćuruvije, Milana Pantića i Dade Vujasinović još nisu razrešena.\nNestao novinar Stefan Cvetković, potraga bez rezultata\nNovinar Stefan Cvetković iz Bele Crkve, koji je istraživao brojne afere, a između ostalog i ubistvo lidera Srba sa severa Kosova Olivera Ivanovića, nestao tokom noći između srede i četvrtka. Automobil koji je koristio pronađen je otvorenih vrata i upaljenih svetala. Policija je započela intenzivnu potragu.\nPrema pisanju medija, očevici su ispričali da je pored vozila, koji je vlasništvo Stefanovog oca i koji je Stefan koristio, pronađen ručni sat novinara sa pokidanim kaišem. Mediji prenose i da su novinari agencije Beta pokušali da stupe u kontakt sa Cvetkovićem, ali su mu svi poznati mobilni telefoni bili isključeni.\nMUP je saopštio u četvrtak ujutro da je policijskoj stanici Bela Crkva prethodne noći prijavljeno da se u Beogradskoj ulici u Beloj Crkvi nalazi parkirano putničko vozilo marke folskvagen "polo", na kome su otvorena vozačeva vrata i upaljena svetla.\nO ovom događaju odmah je obavešteno nadležno tužilaštvo, a policija je istog trenutka raspisala potragu sa Stefanom Cvetkovićem i za njim se intenzivno traga, saopštio je MUP.\nU Belu Crkvu je iz Beograda upućeno više desetina pripadnika Žandarmerije, ronioci zbog pretrage jezera i kanala Dunav-Tisa-Dunav, kao i pripadnici kriminalističke policije, saopštio je MUP. Poslati su i vodiči službenih pasa, a angažovana su i dva policijska helikoptera koji nadleću i pretražuju teren u okolini Bele Crkve.\nReagovao je i predsednik Srbije, Aleksandar Vučić, koji je u Kruševcu rekao da policija intenzivno radi na rasvetljavanju slučaja. "Svakih 15 minuta me Gašić i Stefanović obaveštavaju. Rekao bih da su svi resursi na raspolaganju policiji i BIA-i u Beloj Crkvi. Nadam se da će uspeti da reše taj slučaj. Više detalja o ovom slučaju ne mogu da iznosim", rekao je Vučić.\nCvetković je tokom proteklih godina više puta rekao da mu je prećeno - 2013. godine je izjavio da su njega i njegovog sina presreli nepoznati muškarci, koji su vitlali oružjem i zapretili mu da će se njegovom sinu nešto dogoditi ukoiliko ne zaćuti. Tada je rekao da pretpostavlja da je pretnja stigla zato što je istraživao slučaj nezakonite nabavke lekova, podsećaju mediji.\nPretnje su nastavljene i 2015. kada je Cvetković pisao o zloupotrebama u Fondu za kapitalne investicije Vojvodine.\nDve godine kasnije se sukobio sa lokalnim čelnicima vladajuće SNS koji su ga tužili za iznošenje laži i neistina, pa ga je po toj tužbi sud i osudio. Međutim, mesec dana kasnije, drugi sud je tu presudu poništio, a Cvetković je rekao da će, ako se tvrdnje SNS dokažu, "tužiti sam sebe".\nPoslednji put u javnosti je pominjan kada je 19. maja ove godine ispričao medijima da je bio šest sati zadržava u Jarinju, na administrativnom prelazu između Sribije i Kosova, i da je nakon toga od kosovske policije dobio dokument kojim se potvrđuje da je to bilo po nalogu specijalnog tužioca koji vodi istragu o ubistvu kosovskog političara Olivera Ivanovića.\nCvetković je tada ispričao da je na Kosovo išao novinarskim poslom, jer, kako je rekao, radi na istraživanju ubistva Olivera Ivanovića. "Nisu imali drugi način da dodju do mene, pošto su primetili da sam došao u kontakt sa nekim ljudima koji su im interesantni za istragu", rekao je Cvetković Beti nakon što je pušten.


Novosadska TV dobila posao snimanja sednica Skupštine grada | Novosadski informativni portal 021\n11:40 > 17:10\nSnimanje sednica Skupštine grada ove godine je pripalo Novosadskoj TV, koja je za ovaj posao od grada tražila 446.400 dinara bez PDV-a.\nPosao je dobila jer je na tenderu dala skoro tri puta manju ponudu od prve konkurencije. Naime, na tenderu se pored Novosadske TV javio i Kanal 9, koji je tražio 1.242.360 dinara bez PDV-a i firma "Videonet" iz Beograda od 1.344.600 dinara bez PDV-a. Ova razlika u ceni je značajna, jer je procena Grada bila da je vrednost tendera 4.249.999 dinara, a još zanimljivije je da je ovogodišnja ponuda Novosadske TV čak pet puta manja nego ona koju je dala prošle godine.\nNaime, 2016. godine je na tenderu pobedio Kanal 9 sa ponudom od 1.499.400 dinara bez PDV-a, dok je Novosadska TV tražila 1.954.830 dinara bez PDV-a i firma "Videonet" iz Beograda sa cenom od 1.513.000 bez PDV-a.\nDodajmo da ovo nije cela suma koja će iz budžeta Novog Sada otići za televizijske prenose sednica Skupštine grada, jer ovaj tender obuhavata samo snimanje, dok se emitovanje realizuje na osnovu posebnog ugovora, za koji nije potreban tender i koji je pripao Novosadskoj TV.\nProšle godine je Novosadska TV za emitovanje sednice dobila 6,1 milion dinara, a koliko će u ovoj godini dobiti, za sada nije poznato.\nSkupština grada\tJavna nabavka\ttender\tKanal 9\tNovosadska TV\n09.03.2017\t• 18:19\nBaš me zanima po kom to propisu se ovakve nabavke sprovode kako kažeš "posebnim ugovorom".Ako možeš da budeš precizniji u kojem članu kojeg propisa je to predviđeno.\n08.03.2017\t• 21:35\nVratite Nadu Zekovic najlepsa devojka sa ekrana ikada :)\n08.03.2017\t• 20:37\nCitajte ceo tekst\n" Emitovanje se realizuje posebnim ugovorom za koji nije potreban tender" mogli su staviti i 2 dinara u ovaj tender.Kad ce tim posebnim ugovorom uzeti milione...


Uskoro evropska pomoć poplavljenima\nŽitelji poplavljenog Obrenovca (snimak od 16. maja 2014.)\nU najskorije vrijeme put Srbije i BiH kreće prvi novac obećan na donatorskoj konferenciji održanoj u Briselu.\nKomisije se sprema za još jedan skup, ovaj put eksperata koji bi trebali odgovoriti na pitanje: kako se što bolje zaštiti od poplava, koje se ovih dana ponavljaju u obje zemlje.\nTradicionalno troma i opterećena birokratijom, Evropka komisija se po pitanju reakcije na tragične poplave u BiH i Srbiji pokazala u sasvim drugom svjetlu.\n“Manje od mjesec dana nakon donatorske konferencije koju je Evropska komisija organizovala ovdje u Briselu, mi prelazimo u fazu implementacije- što znači da spremamo za primjenu onoga što je obećano, prije svega, na finansijskom polju. Na primjer, U Srbiji je spremno pet ugovora i 30 miliona eura je spremno za njihovo finansiranje. U BiH su za realizaciju ugovora spremna 42 miliona eura, što znači da je pitanje dana i sedmica kada ćemo biti u mogućnosti da započnemo sa konkretnom finansijskom podrškom.\nKada je riječ o više strategijskom dijelu pomoći, za jesen pripremamo sastanak eksperata koji će razgovarati u prvenciji poplava i borbi protiv njih, dakle, načinjeni su koraci kako bi se pomoglo i BiH i Srbiji da se nose sa posljedicama poplava, potpuno u skladu sa veoma uspješnom donatorskom konferencijom i njenim zaključicma i obećanjima donatora”, kaže portparol Komesarijata za proširenje Evropske komisije, Peter Stano.\nNeobično važno za obje države je da se sredstva donatora troše transparentno i namjenski, upozoravaju u Komisiji, navodeći da će svoj dio sredstava plasirati preko delegacija Evropske komisije, koja će budno pratiti sudbinu novca. Ostali novac je pod lupom gotovo cijelog svijeta.\n“Podsjećam, preko 60 država je prisustvovalo donatorskoj konferenciji i obećali su više od 800 miliona eura za BiH i gotovo milijardu eura za Srbiju i dodatnih 40 miliona za prekogranične projekte, što znači, gotovo dvije milijarde eura će biti na raspolaganju, u kombinaciji grantova i kredita i drugih vidova obećane pomoći. Tu je i veb stranica Evropske komisije gdje bilo ko može dnevno da prati kako se odvija proces realizacije pomoći”, ističe Stano.\nKonačno, a to se potvrdjuje i ovih dana, prevencija i saradnja na tom polju je od ključne važnosti i jedina je garancija da se tragične posljedice poplava neće ponoviti.


"Svi koji smo rasli uz jugoslovensku reprezentaciju čuvaćemo Šekularca u najlepšem sećanju"\nPredsednik Evropske fudbalske unije (UEFA) Slovenac Aleksandar Čeferin (51) poslao Zvezdi pismo dubokog saučešća zbog smrti jedne od najvećih legendi našeg sporta.\nRale Rašić: Šeki je promenio fudbal\nŠeki spada među odabrane koji su od ove igre stvorili umetnost, a to su Garinča, Puškaš, Euzebio, Pele, Best, Krojf... - poručuje legenda srpskog fudbala na Petom kontinentu.\nCrvena zvezda odlaže pripreme zbog Šekularca, sahrana u četvrtak\nPoslednji pozdrav večitog rivala od Šekularca: Otišao na dan prvog derbija (FOTO)\nUmro Šeki, ali legenda o njemu nikada neće\nDragoslav Šekularac, proslavljeni fudbaler Crvene zvezde i jugoslovenske reprezentacije, preminuo u Beogradu u 82. godini.\nVelibor Vasović vodio i PSŽ protiv Zvezde i Zvezdu protiv PSŽ-a\n"Crveno-beli" su s današnjim rivalom u Ligi šampiona odigrali četiri prijateljske utakmice - tri u Parizu, a jednu u Čikagu - i nisu izgubili.\nŠekularac: Da sam postigao gol za 4:3 svi bi ostali živi...\nLegenda Crvene zvezde Dragoslav Šekularac izjavio je da je tragedija u kojoj su na današnji dan pre 60 godina nastradali fudbaleri Mančester Junajteda neizbrisivo urezana u njegovo sećanje i da...


Novi Pazar prodao objekat od 17 kvadrata za 133.000 evra – Sandzaklive.rs\nNovi Pazar prodao objekat od 17 kvadrata za 133.000 evra\n0 3,274 Manje od minute\nLokal u vlasništvu Grada Novog Pazara u Ulici 28. novembra, u kojem je trenutno smešten restoran brze hrane, prodat je danas na javnom nadmetanju za 133.980 evra, saznaje radio Sto plus.\nObjekat površine 17,4 kvadrata kupio je Nedžad H. iz Novog Pazara, koji je jedini licitirao cenu za 10 odsto veću od početnih 121.800 evra.\nNa oglas lokalne samouprave za prodaju tog objekta prijavila su se šestorica kupaca, ali su u licitaciji učestvovala petorica pošto je komisija, kao nepotpunu, odbacila prijavu jednog zainteresovanog.\nLokalna samouprava početkom juna oglasila je na prodaju još nekoliko objekata i prostorija u centru grada po početnoj ceni od blizu 3,2 miliona evra, ali se prema saznanjima radija Sto plus, niko nije prijavio za njihovu kupovinu.\n(Nova S, Beta)\nNjemačka odlučila: Mjere protiv korone ostaju na snazi dok se veći dio stanovništva ne vakciniše\nIzrael počeo davanje i treće doze antikovid vakcine


Portal Sarajevo-RS.com - Proslavljeno 40 ponosnih godina Guslarskog društva "Starina Novak" iz Pala\nProslavljeno 40 ponosnih godina Guslarskog društva "Starina Novak" iz Pala\npetak, 12 januar 2018 20:57\nU prepunoj sali Kulturnog centra večeras je u Palama održano guslarsko veče u organizaciji Guslarskog društva "Starina Novak", koje je proslavilo 40 godina postojanja i krsnu slavu Republike Srpske Svetog arhiđakona Stefana.\nPredsjednik Guslarskog društva "Starina Novak" Zoran Golubović novinarima je rekao da su srpsku kulturu i tradiciju uz gusle uvijek branili, a da je kroz četrdeset godina dugu istoriju bilo svega.\n"Bilo je privođenja, ispitivanja i pritvaranja, ali mi smo i dalje hrabro stajali i glasno vikali braneći naše, ne napadajući tuđe i danas nastavljamo sa borbom za odbranu našeg bića i nacionalnog identiteta", rekao je Golubović.\nGolubović kaže da je kroz ovo društvo do sada prošlo oko 240 članova, a da danas broje oko 80 članova, a od toga 17 guslara spremnih za najjača takmičenja.\n"Redovno idu na savezna takmičenja i osvajaju zavidne rezultate. Svake godine donesemo bar dva-tri pehara, što pojedinačna, što ekipna", pojašnjava Golubović.\nOni su među prvima osnovali Školu gusala na Balkanu, a među njima kao najveću nadu ovog društva Golubović izdvaja pokojnog Mateju Radovića.\n"Imamo desetak mladih koji redovno dolaze i vježbaju, i nadamo se da će postati vrsni guslari, ali prije svega dobri ljudi i čestiti, i pošteni momci", kaže Golubović.\nOn ističe da Guslarsko društvo "Starina Novak" se ne može pohvaliti velikom finansijskom podrškom od strane lokalne zajednice, te izražava nadu da će se to promijeniti u skorijoj budućnosti.\nZvijezda večeri i prema mnogima bard epskog pjevanja, guslar, Boško Vujačić večeras je dva puta izlazio na scenu paljanskog Kulturnog centra.\nOn je prije nastupa novinarima rekao da mu je drago što je nakon dugo vremena ponovo na Palama, te što će ponovo pred paljanskom publikom nastupiti u slavnom romanijskom kraju.\n"Ne treba zaboraviti da je naša istorija ispjevana u pjesmama, da su naši primjeri čojstva i junaštva na najljepši primjer tamo opjevani i da to moramo da njegujemo i pazimo", kaže Vujačić.\nVujačić kaže da je danas suština leži u tome da se borimo da nas ne "proguta" savremena tehnologija i da se vratimo tradiciji i usmenom predanju, koje je, prema njegovim riječima, tačnije od pisane istorije u mnogo čemu.\nPrema njegovim riječima, gusle su sačuvale narodnu riječ i narodni duh je iskazan u tim riječima.\nNarodni guslar Žarko Milić i član društva "Bajo Pivljanin" iz Beograda gostovao je večeras na Palama povodom obilježavanja rođendana paljanskog guslarskog društva, a kao posebnu čast da prisustvuje izdvojio je proslavu Dana Republike Srpske - 9. januar.\n"To mi je posebna čast jer sam i sam učestvovao u stvaranju te države. Pun staž imam i smatram da je to moja država i ponosan sam na tu državu, i sa zadovoljstvom sam ovdje večeras", rekao je Milić.\nOn je rekao da će na večerašnjem nastupu otpjevati neku od pjesama koje su obilježile ratna dejstva na području Republike Srpske.\nZaslužnima za višegodišnju pomoć u radu Guslarskog društva "Starina Novak" predsjednik Golubović je uručio u vidu četiri povelje, 12 zahvalnica i tri nagrade, odnosno gusle sa orlom, koje su dobili gradonačelnik Istočnog Sarajeva Nenad Vuković, načelnik opštine Pale Boško Jugović i član Upravnog odbora društva Mladen Koprivica.\nPosthumna zahvalnica za pokojnog guslara Mateju Radovića, koji je u saobraćajnoj nesreći 2017. godine nastradao, uručena je njegovom ocu Dušku.\nDa otvore guslarsko veče pripalo je mladim nadama Guslarskog društva "Starina Novak" Aleksi Jankoviću i Luki Blagojeviću, a u programu je učestvovao i epski pjesnik iz Pala Saša Nikolić sa pjesmom "Republika Srpska".\nVeliku podršku dobio je jedan od osnivača Guslarskog saveza Republike Srpske i guslar Milovan Srdanović, koji je prisutne pozdravio pjesmom uz gusle i pokazao da još uvijek može dobro da zapjeva, iako je već u dubokoj starosti.\nU programu su takođe učestvovali guslari Petronije Čolaković, Nemanja Timotija, Dušan Pejić, Dragislav Gorančić, Radenko Marković, zdravičar Savo Kovač, duet frule Njegoš i Miloš Blagojević, te muška i ženska izvorna grupa KUD "Mladost" Pale.\nProgram su vodili prof. Slavko Aleksić i Božica Golubović.\nPoslednji put izmenjenopetak, 12 januar 2018 22:53\nViše iz ove kategorije « Drugi talas iz Srpske, počeli da odlaze i zaposleni! Samohrani otac paraplegičar na rubu egzistencije »


Novi egzodus na pomolu zbog borbi na sjeveru Sirije - CdM\nIako se krvoproliće u Idlibu na sjeverozapadu Sirije pojačava i milioni ljudi više nemaju kuda, dok je stabilnost čitavog Bliskog Istoka ugrožena, osmogodišnji rat u Siriji više nije prioritetna tema zapadnih vlada, već je njihova angažovanost sporadična i neujednačena, piše londonski Obzerver (The Observer), sestrinski nedjeljnik Gardijana (The Guardian).\nKriza u Siriji nije bila prioritetna tema na dnevnom redu samita Grupe sedam u Bijaricu u Francuskoj. Odsustvo dva ključna igrača – Rusije i Turske – značilo je i da su važne inicijative imale malo izgleda. Evropski lideri, zauzeti brojnim drugim problemima, čini se da radije ne bi uopšte razmišljali o Siriji, a od sukoba je ruke oprao i američki predsjednik Donald Tramp (Trump), iako se šefovi Pentagona protive njegovom zahtjevu da povuče sve američke snage, ukazuje list.\nRedžep Tajip Erdogan, turski predsjednik, pomagao je da se održi linija u Idlibu od prošle godine, kada je postavio vojne promatračke položaje kako bi režimske snage, pobunjenike i džihadiste držao podalje. Ali ovaj dogovor se raspada. Protekle sedmice napadnut je turski konvoj, što je natjeralo Erdogana da zatraži hitni sastanak sa ruskim kolegom Vladimirom Putinom.\nUprkos apelima za pomoć UN i drugih organizacija, krvoproliće i pustošenje su pojačani nakon prošlosedmičnog napada Asadovih trupa iz južnog Idliba na grad Kan Šeikun. Stanje izbjeglog stanovništva još više otežava nespremnost Turske da prihvati više izbjeglica te odlučnost da prisili mnoge među tri i po miliona Sirijaca koji su već u Turskoj, da iz velikih gradova krenu preko granice. Blokiranje glavne rute bijega za civile iz Idliba moglo bi pokrenuti još jedan masovni izbjeglički egzodus u smjeru Evrope, sličan onom koji se dogodio 2015. godine.\nGrad Kan Šeikun je glavni dobitak za al-Asada jer leži uz auto-put M5, koji je glavna ekonomska arterija kroz Siriju od sjevera prema jugu, koja povezuje Damask, Homs i Alepo. Osiguranje auto-puta je glavni cilj vladine ofanzive, piše Sebastijan Ušer (Sebastian Usher), analitičar Bi-Bi-Sija (BBC).\nNa isti način, zauzimanje Kan Šeikuna bi pomoglo u prekidu opremanja pobunjenika, a predstavlja i snažan udarac za savez džihadističkih i pobunjeničkih frakcija Hajat Tahrir al-Šam, navodi Ušer ističući da pokrajina Idlib – zajedno s dijelovima sjeverne Hame i zapadnog Alepa – predstavlja posljednje uporište oružane opozicije. Kan Šeikun je dugo bio žarište sirijskog građanskog rata, a prije dvije godine je bio meta napada hemijskim oružjem za koji su stručnjaci UN-a okrivili Siriju i nakon čega su Sjedinjene Države pokrenule vojne udare, podsjeća britanski servis.\nProšle godine, sporazum Rusije i Turske – koje u građanskom ratu podržavaju suprotstavljene strane – trebalo je da stvori “tampon zonu” za zaštitu civila i ograničiti veliku ofanzivu vlade. Međutim, vladine snage su intenzivirale napade posljednjih mjeseci, gotovo opkoljavajući Kan Šeikun i okolnu teritoriju. Tako je prošle sedmice turski konvoj pogođen vladinim vazdušnim napadom nakon čega je Turska izrekla strogo upozorenje Siriji rekavši da se vlada ne smije “igrati vatrom”.\nProcjenjuje se da je u posljednjih osam godina poginulo ili nestalo oko pola miliona ljudi, a prema informacijama UN više od 5,6 miliona ljudi napustilo je Siriju od 2011. godine, a još 6,6 miliona su interno raseljeni.\nPobunjenici su zauzeli Kan Šeikun skoro na početku sukoba u Siriji, a obnovljeni pritisak sirijske vlade i ruskih snaga da zauzmu to područje doveo je do snažnih udara i napretka na jugu provincije Idlib i obližnje Hame, što je podstaklo egzodus civila, navodi agencija Rojters (Reuters). Stotine ljudi ubijeno je u udarima koji traju od kraja aprila, a više od 500.000 ljudi je raseljeno, saopštile su Ujedinjene nacije.\n“Prošli mjesec je bio veoma težak. Nismo mogli stati uz vrata zbog granatiranja… Nismo mogli nikamo ići “, rekao je 55-godišnji Abu Abdo za Rojters ističući da su oni jedna od samo tri porodice koje su tokom ofanzive ostale u gradu, dok su svi drugi civili bježali na sjever, dalje od granatiranja.\n“Žene, djeca, porodice u tom području su u posljednja četiri mjeseca bili izloženi svakodnevnom bombardovanju, vazdušnim napadima, terenskih ofanziva koje su život učinile nemogućim. (…) Imali smo više od stotinu napada na zdravstvene klinike, škole, punktove za vodu i tržnice, koje su bile izložene direktnim udarima što je do sada rezultiralo sa više od 500 smrtnih slučajeva i stvorilo totalnu paniku”, rekao je UN-ov koordinator, napominjući da su posljednjih mjeseci mnogi svjedočili kako čitava sela i gradovi ostaju opustošena.\nTurska želi da regija uz njenu granicu bude očišćena od sirijskih kurdskih snaga, te je u više navrata prijetila da će u Siriji pokrenuti novu operaciju protiv sirijskih kurdskih snaga ukoliko se ne uspostavi sigurnosna zona, piše Vašington post (The Washington Post) dodajući kako je turski ministar odbrane prije nekoliko dana rekao su vojni zvaničnici Turske i Sjedinjenih Država započeli rad na stvaranju “sigurne zone” duž njene granice na sjeveroistoku Sirije.\nSirijska vlada nazvala je sporazum za sigurnu zonu, postignut ranije ovog mjeseca, ozbiljnom eskalacijom koja narušava njegov suverenitet i čini dio turskih “ekspanzionističkih ambicija” u Siriji, uz pomoć Vašingtona i njegovih sirijskih saveznika – snaga koje predvode Kurdi.\nTurska smatra da je sporazum sa SAD-om oko stvaranja uske bezbjednosne zone na sjeveru Sirije samo početak, rekla su dva neimenovana turska zvaničnika, s tim da je Ankara odlučna da mnogo veći dio pogranične regije očisti od kurdskih boraca, navodi Blumberg (Bloomberg).\nNakon nekoliko sedmica pregovora, saveznici NATO-a dogovorili su se ovog mjeseca da zajedno patroliraju područjem koje se proteže na 125 kilometara. Sjedište dizajnirano za nadzor tampon zone na sjeveru Sirije postalo je “potpuno operativno” u subotu, izvijestila je agencija Anadolija pozivajući se na ministra odbrane Hulusija Akara.\nSporazum omogućava turskim naoružanim bespilotnim letjelicama da započnu nadgledanje letova iznad zone, ali američka vlada još nije pristala na prelet turskih ratnih aviona, rekli su zvaničnici. SAD se takođe protive prijedlogu Turske da prebaci pobunjenike Slobodne sirijske vojske koje podržava Ankara na to područje, ali složili su se da se izbjeglice koje žive u Turskoj mogu vratiti.\nTagsBombardovanje borbe egzodus izbjeglice Kurdi rat Sirija Turska


RTS :: Vučić otvorio Mumbajsku berzu i sastao se sa predsednikom "Mahindra grupe"\nEkonomija Vučić otvorio Mumbajsku berzu i sastao se sa predsednikom "Mahindra grupe"\nčetvrtak, 12. jan 2017, 07:50 -> 15:48\nVučić otvorio Mumbajsku berzu i sastao se sa predsednikom "Mahindra grupe"\nPremijer Srbije Aleksandar Vučić otvorio je Mumbajsku berzu. Poslednjeg dana posete Indiji, Vučić je razgovarao i sa predsednikom "Mahindra grupe" Anandom Mahindrom, koji je ocenio da je Srbija interesantno tržište i "najbolje locirana destinacija u srcu Evrope".\n"Biti ovde i otvoriti Berzu Bi-Es-I je velika čast, ne samo za mene već za Srbiju, jer proširujemo bliske veze između dve zemlje – Indije i Srbije. Mislim da ćemo, zahvaljujući našim tradiconalnim vezama iz prošlosti, moći da imamo bolju saradnju u budućnosti", rekao je Vučić.\n"O tome smo ovde imali važne i dobre razgovore sa premijerom Modijem. Zahvaljući njegovoj velikoj energiji, idejama i posvećenosti, radu, Indija je otvorila vrata celom svetu. Mi ćemo te mogućnosti iskoristiti da bismo unapredili trgovinsku razmenu, koristeći iskustva Indije. Poslovni ljudi iz Indije uvek su dobrodošli u Srbiju sa svojim investicijama", naglasio je Vučić.\nGovoreći o Berzi. Vučić je ukazao na to da je bilo lepo videti kombinaciju tradicionalnog i modernog pristupa, te se zahvalio domaćinima što je imao prilike da obiđe tu instituciju.\n"Vidimo da se radi o veoma važnoj instituciji i nadamo se da ćete u budućnosti još bolje raditi. Video sam podatke koji su izvanredni. Želim vam puno uspeha u budućnosti i nadam se da ćemo jednog dana i mi imati neki uticaj na brojke koje sam video", istakao je premijer.\nOn je na kraju izrazio uverenje da prijateljstvo Indije i Srbije, iako je dobro, može uvek biti još unapređeno.\nVučić je tokom boravka u Indiji u više navrata ukazivao na to koliki je značaj za Srbiju što je on kao premijer dobio priliku da otvori Mumbajsku berzu, jer su, kako je isticao, berzu otvarali predstavnici velikih zemalja sa daleko značajnijom privrednom razmenom sa Indijom.\nBombajska berza sa sedištem u indijskom gradu Mumbaju (nekadašnjem Bombaju) prva je berza u Aziji, osnovana 1875. godine.\nOsnovao ju je Premčand Rojčand, jedan od najuticajnijih poslovnih ljudi u Bombaju u 19. veku. Obogatio se u trgovačkom poslu i postao poznat pod nadimcima "kralj pamuka", "kralj zlatne poluge", ili samo "veliki bik" (Big Bull).\nPrema pisanju "Ekonomik tajmsa", BSE je najbrža berza na svetu, sa prosečnom brzinom obavljanja trgovine od šest mikrosekundi.\nPredsednik Vlade Republike Srbije Aleksandar Vučić sastao se sa predsednikom "Mahindra grupe" Anandom Mahindrom, sa kojim je razgovarao o potencijalnim investicijama te grupe u Srbiji.\nKako se navodi u saopštenju iz Vučićevog kabineta, srpski premijer je obavestio predsednika Mahindru o ekonomskim reformama koje su sprovedene u Srbiji u poslednje dve godine, i napretku na Duing biznis listi Svetske banke.\nVučić je pozvao predsednika "Mahindra grupe" da poseti Srbiju i razmotri mogućnosti koje Srbija pruža stranim investitorima, kao i tržišta zemalja sa kojima ima ugovore o slobodnoj trgovini.\n"Srbija je veoma interesantno tržište za mene i najbolje locirana destinacija u srcu Evrope", rekao je Mahindra.\nTema razgovora su bili i namenska industrija i električni automobili, koje kompanija Mahindra proizvodi, ali i izvoz srpske maline i drugih prehrambenih proizvoda iz Srbije u Indiju.\nČlanovi Kluba Mahindra, koji je takođe deo Mahindra grupe, žele da dođu u Srbiju i da istraže mogućnosti širenja kluba za svoje članove, što bi dovelo veliki broj indijskih turista u Srbiju, navodi se u saopštenju.\nSrbija je širom otvorila vrata za investicije iz Indije i time stvorila mogućnost za zapošljavanje velikog broja ljudi, izjavio je Vučić posle sastanka sa predsednikom "Mahindra grupe" Anandom Mahindrom.\nVučić je u izjavi novinarima rekao da je Mahindra, čiju je delegaciju činio tim stručnjaka iz IT sektora, odbrambene industrije, poljoprivrede i drugih oblasti, pokazao izuzetnu zainteresovanost za privredni potencijal Srbije.\n"Izvanredno su se spremili za razgovor i znali su sve o našim potencijalima. Uskoro ih očekujemo u Srbiji, kao i to da naši ljudi odu u Indiju", rekao je Vučić.\nPremijer je dodao da je sa indijskom delegacijom razgovarao o brojnim oblastima, da ima mnogo dobrih stvari, ali da će javnosti to saopštiti tek kada budu zaključeni određeni dogovori.\n"Ali mislim da smo širom otvorili vrata jednoj od tri najveće indijske multinacionalne kompanije. Mislim i da imamo dobru mogućnost za zapošljavanje velikog broja ljudi", ocenio je Vučić.\n"Mislim i da je Mahindra bio zadovoljan i iznenađen načinom na koji smo razgovarali. Rekao sam mu, koje god uslove da mu neko ponudi, da ćemo mi ponuditi bolje, i mislim da poštenije ne može biti", rekao je Vučić.\n"Mi ćemo čuvati tu poziciju, zbog koje smo neretko kritikovani i u sopstvenoj zemlji. Čuvaćemo je po svaku cenu, jer nam ona donosi mnogo u odnosu na razne druge zemlje. I zato sam siguran da ćemo brže napredovati", rekao je Vučić.\nRekao je i da zato Srbija treba da bude "hab" (čvorište) koji će da privlači sve sa istoka i sa zapada u našu zemlju.\n"Prognoza Svetske banke je da će Srbija ostvariti rast ove godine od 2,8 odsto, a 3,5 za naredne dve. Ako uspemo da to pomerimo za 0,5 ili 0,7 odsto više, postaćemo jedna od najbrže rastućih ekonomija u Evropi. To je za nas dostižno, uz ovakvu podršku i saradnju sa našim prijateljima iz Indije i drugih zemalja", rekao je Vučić.\n(četvrtak, 12. jan 2017, 17:41) - anonymous [neregistrovani]\nSebi poštenu željeznicu ne mogu da naprave...\n... a pomagali bi nekome u razvoju???\nTo je neverovatno nelogično.\n(četvrtak, 12. jan 2017, 16:49) - Djordje [neregistrovani]\nDobro je sto je premijer iskoristio ovakav susret za privlacenje sto vise stranih investitora, koji je ulagati u Srbiju a samim tim i otvarati nova radna mesta.\n(četvrtak, 12. jan 2017, 16:20) - Tamara [neregistrovani]\nSvaki srbin i stanovnik Srbije treba da bude ponosan na Srbiju jer je ovo jako velika cast za sve nas.\n(četvrtak, 12. jan 2017, 16:17) - Mateja [neregistrovani]\nZa nas je od izuzetnog znacaja da od sada a i u buducnosti, izgradimo ozbiljnu informaticku saradnju sa Indijom, ali sa akcentom da indijske firme ojacaju i prosire IT sektor u nasoj zemlji. Time cemo spreciti dalji odliv mladih IT strucnjaka na zapad. Slazete se?\n(četvrtak, 12. jan 2017, 16:16) - Kica [neregistrovani]\nOvo je samo dokaz da je Srbija veoma postovana u drugim zemljama.\n(četvrtak, 12. jan 2017, 16:08) - anonymous [neregistrovani]\nNe prima Indija bas bilo koga, mozemo biti pocastvovani ovom saradnjom!\n(četvrtak, 12. jan 2017, 15:44) - loki [neregistrovani]\nOvakva čast se ukazuje samo najboljima, što dokazuje da Srbija uživa veoma veliki ugled u svetu.\n(četvrtak, 12. jan 2017, 15:38) - Aca [neregistrovani]\nSrbija stice sve veci ugled u svetu zahvaljujuci premijeru Vucicu!\n(četvrtak, 12. jan 2017, 15:36) - anonymous [neregistrovani]\nVelika privilegija i jos veca cast.\n(četvrtak, 12. jan 2017, 14:56) - anonymous [neregistrovani]\nOvo pokazauje koliko je Srbiji porastao rejting, od kada je Vucic predstavlja!\n17° C 17° C 14° C 14° C 16° C -1° C


Beta 29. novembra 2020. 10:15\nTenkovi su u subotu predstavljeni javnosti u prisustvu predsednika Aleksandra Vučića, a mesto baziranja nove tehnike biće kasarna „Mija Stanimirović“ u Nišu, gde se već nalazi 36. tenkovski bataljon opremljen tenkovima M-84, jugoslovenske proizvodnje.\nDonacija je deo šireg paketa u kojem je Rusija poklonila Srbiji ukupno 30 tenkova, 30 izvidjačkih oklopnih automobila BRDM-2MS i šest lovaca Mig-29.\nPortal navod da novi ruski tenk, koji je neformalno nazvan i „Beli orao“, ima brojne prednosti u odnosu na osnovni borbeni tenk u VS – jugoslovenski M-84 i M-84A, kao i poneku manu.\n„Reč je o tenku koji već dolazi modernizovan i remontovan, sa nultim resursom, što predstavlja dragocenost kada se zna da VS ima dugotrajni problem sa remontom M-84, koji su stari po 30-ak godina i koji su prošli sve oružane sukobe 90-ih godina“, navodi se.\nTakodje se dodaje da to znači da će, kada počne najavljena modernizacija domaćeg tenka M-84, vojska u isto vreme koristiti veći broj različitih verzija tenkova, što je problematično sa stanovišta održavanja i nabavke rezervnih delova.\n„Treba se podsetiti da Srbija ima i političke probleme zbog naoružavanja u Rusiji. Iako NATO zvaničnici rutinski u javnim nastupima ponavljaju da Srbija, kao vojno neutralna zemlja, ima pravo da sama bira sa kim će graditi vojnu saradnju, iz EU se ne krije da se od Srbije očekuje da, kao zemlja kandidat za članstvo, uskladi svoju spoljnu politiku prema Moskvi sa tim savezom“, dodaje taj portal.\nPokrajinska vlada: Nezaposlenim majkama u Vojvodini 15.000 mesečno za…


Obavljen žreb četvrtfinala Lige šampiona\npetak, 18 februar 2022 15:09\nSENIORKE I SENIORI – LIGA ŠAMPIONA 2022. U prostorijama CEV u Luksemburgu danas je obavljen žreb četvrtfinala Lige šampiona 2022. u obe konkurencije. Utakmice četvrtfinala će se odigrati 8. i 17. marta, polufinala 29. marta i 7. aprila, dok će se Super finale u obe konkurencije odigrati 21. ili 22.…\nčetvrtak, 17 februar 2022 21:39\nSENIORI – LIGA ŠAMPIONA 2022. Vojvodina NS seme iz Novog Sada, prvak Srbije i pobednik Banka Poštanska štedionica Superlige 2020/2021. poražena je u odloženoj utakmici 3. kola D grupe Lige šampiona 2022. u Lisabonu. Benfika je večeras na svom terenu pobedila Vojvodinu NS seme sa 3:2, po setovima 23:25, 26:24,…\nNovosađanima set protiv Benfike – drugi meč u četvrtak (20.00 – TV AS 4)\nsreda, 16 februar 2022 20:53\nSENIORI – LIGA ŠAMPIONA 2022. Vojvodina NS seme iz Novog Sada, prvak Srbije i pobednik Banka Poštanska štedionica Superlige 2020/2021. poražena je u meču 6. kola D grupe Lige šampiona 2022. Benfika je večeras u Lisabonu, pobedila Vojvodinu NS seme, koja je nominalno bila domaćin, sa 3:1, po setovima 19:25,…\nSENIORKE – LIGA ŠAMPIONA 2022. Ub, pobednik Banka Poštanska štedionica Superlige 2020/2021. i prvak Srbije u konkurenciji odbojkašica, drugom pobedom je završio učešće u elitnom odbojkaškom takmičenju u Evropi. Ub je večeras u Kontinental areni u Njiređhazi, u poslednjem, 6. kolu E grupe Lige šampiona 2022. savladao Fatum Njiređhazu sa…\nSENIORI – LIGA ŠAMPIONA 2022. Vojvodina NS seme iz Novog Sada, prvak Srbije i pobednik Banka Poštanska štedionica Superlige 2020/2021. odigraće utakmice odloženog 3. kola i 6. kola D grupe Lige šampiona 2022. protiv Benfike u Lisabonu. Utakmica 6. kola odigraće se sutra (sreda, 16. februar) od 20.00 časova po…\nSENIORKE – LIGA ŠAMPIONA 2022. Ub, pobednik Banka Poštanska štedionica Superlige 2020/2021. i prvak Srbije u konkurenciji odbojkašica, igraće u poslednjem, 6. kolu E grupe Lige šampiona 2022. u Mađarskoj. Meč Njiređhaza – Ub odigraće se sutra (utorak, 15. februar) u Kontinental areni u Njiređhazi od 18.00 časova, uz direktan…\nSENIORI – LIGA ŠAMPIONA 2022. Vojvodina NS seme iz Novog Sada, prvak Srbije i pobednik Banka Poštanska štedionica Superlige 2020/2021. poražena je u 5. kolu D grupe Lige šampiona 2022. Nemački Berlin Risajkling Volej je večeras, u dvorani SPC “Vojvodina” u Novom Sadu, pobedio Vojvodinu NS seme sa 3:0, po…\nSENIORI – LIGA ŠAMPIONA 2022. Vojvodina NS seme iz Novog Sada, prvak Srbije i pobednik Banka Poštanska štedionica Superlige 2020/2021. dočekaće u 5. kolu D grupe Lige šampiona 2022. nemački Berlin Risajkling Volej. Utakmica će se odigrati u dvorani SPC “Vojvodina” u Novom Sadu u sredu, 9. februara od 18.00…\nSENIORKE – LIGA ŠAMPIONA 2022. Ub, pobednik Banka Poštanska štedionica Superlige 2020/2021. i prvak Srbije u konkurenciji odbojkašica, izgubio je u 5. kolu E grupe Lige šampiona 2022. od italijanskog Koneljana, akutelnog pobednika Lige šampiona i vicešampiona Svetskog klupskog prvenstva, koji sa klupe predvodi Danijele Santareli, prvi trener ženske seniorske…


TotalCar.rs » Vozači oprez – počinje školska godina\nVozači oprez – počinje školska godina\nDanas, 2. septembra počinje nova školska godina. Kao i svake godine u ovom periodu potrebno je da vozači povedu posebnu pažnju u zonama u kojima se nalaze škole i da prilagode brzinu kretanja svojih vozila.\nLetnji period u kome su đaci bili na raspustu privodi se kraju. Nakon nešto više od dva meseca, škole će od danas ponovo biti pune. I za đake i za vozače uslediće period u kome će se ponovo privikavati jedni na druge, kada treba da budu naročito oprezni.\nU Srpskom komitetu za bezbednost saobraćaja podsećaju vozače da je brzina kretanja u zoni škole u naselju ograničena na 30 km/h, u periodu od 7 do 21 čas osim ako saobraćajnim znakom vreme zabrane nije drugačije određeno.\n“Zona škole” je deo puta ili ulice u neposrednoj blizini škole i kao takva obeležena je odgovarajućom saobraćajnom signalizacijom. Kazne za prekoračenje brzine u zoni škole su do 120.000 dinara, 14 kaznenih poena i zabrana upravljanja motornim vozilom do 12 meseci.\nBrzina od 30 km/h je takozvana “opraštajuća brzina” za decu koja se svojom nepažnjom nađu na kolovozu kada nailazi automobil. Pri toj brzini vozač ima veće šanse da izbegne udar u dete-pešaka, odnosno dete ima veće šanse da preživi ako ga vozilo udari, objašnjavaju u Komitetu za bezbednost saobraćaja.\nSvako povećanje brzine kretanja vozila u zoni škole smanjuje mogućnost izbegavanja saobraćajne nezgode u kojoj učestvuje dete-pešak i povećeva verovatnoću tragičnog ishoda eventualne nesreće. Prema podacima koje je saopštio komitet, u poslednjih deset godina u saobraćaju je poginulo više od 350 dece, a povređeno je preko 18.500.\nUprava saobraćajne policije saopštila je da će povodom početka nove školske godine, svakog dana od 1. do 15. septembra, u periodu od 7 do 19.30 časova, na putevima i ulicama u blizini škola intezivirati rad saobraćajne policije na sprovođenju mera za bezbedno učešće dece u saobraćaju.\nPosebna pažnja biće posvećena učenicima koji prvi put polaze u školu.\nTakođe, u zoni škola saobraćajna policija pojačaće rad na otkrivanju i sankcionisanju vozača koji prekorače dozvoljenu brzinu ili načine prekršaj prema pešacima, a posebno prema deci.\nKao i ranijih godina, u svim osnovnim školama u Srbiji sprovešće se predavanja “đacima prvacima” o osnovnim pravilima saobraćaja. U toku je i utvrđivanje stanja saobraćajne signalizacije u zoni škola i otklanjanje nedostataka, kažu u Upravi saobraćajne policije.\nVideo debi: Citroen C3 (2013)\nProdaja automobila u Evropi pala za 6,6 odsto\nDe Tomaso Pantera: po zvuku se motor poznaje\nVideo prikaz: Audi Q3 (2019)


Trampov metod – Monitor\nPo mom mišljenju, Trampova popularnost se zasniva na tome što je već decenijama svojim ponašanjem doveo do toga da konstantno bude u žiži medija. Provokativno je ulazio u sve političke i biznis kontroverze i kada bi primijetio da gubi, pokušavao je da poremeti ili promijeni pravila igre. Zbunjivao je konkurente i moguće partnere, odvlačio njihovu pažnju, laskao im i prijetio, češće od svega blefirao, sve u cilju da ih psihološki nadvlada i navede da vide njegovu ponudu kao najbolji mogući izlaz iz date situacije. To su glavni principi Trampovog „umijeća pregovaranja”, o kojima je čak objavio i knjigu (koju je, naravno, pisao neko drugi po njegovim usmenim instrukcijama). Svi koji prate Trampov tviter znaju da on često jedva gramatički pravilno sroči i tih nekoliko rečenica. A, inače, njegov vokabular je na nivou složenosti osmog razreda osnovne škole. Međutim, kao što se iz Trampovog primjera da zaključiti, za sudbinu multi-milionskog biznisa, to ne mora da bude toliko bitno.


Ne žele Srbe u selu: Japanci odbili sve zahteve naših državljana!\nČelnici sela Mišima u Japanu odbili su sve Srbe koji su želeli da se dosele i svoj život ponovo započnu kod njih\nVesti 01.06.2015. - 16:46h Autor: Blic\nVlasti i stanovnici malog sela u predgrađu Kagošime, sa populacijom od svega 372 ljudi, protekla dva meseca bili su zbunjeni i iznenađeni velikim interesovanjem Srba i Hrvata za njihov imigracioni program. Nakon kratkog razmatranja i razgovora sa zainteresovanima, starešine sela su odlučile da odbiju sve aplikante iz Srbije.\n"Ljudi nisu svesni da život ovde nije tako jednostavan kako su zamislili", rekao je jedan od starešina.\nSelo Mišima, koje čine tri mala ostrva: Takešima, Loujima i Kurošima, godinama pokušava da pronađe način i privuče nove stanovnike. Od 1990. godine čelnici sela nude novčanu nagradu onima koji se odluče na život u ovom pustom i izlovanom mestu. Iako nude 500.000 jena (oko 3.000 evra) svakom novom stanovniku, i još 100.000 jena (770 evra) za troškove selidbe, pa čak i mesečnu nadoknadu prve tri godine života na ostrvu . za samce 85.000 (630 evra), a parove 100.000 jena (770 evra) - četvrt veka zainteresovanih za život u ovom selu nije bilo. Međutim nakon objavljivanja ove ponude na internetu, mejlovi Srba spremnih da spakuju svoje kofere zatrpali su Ambasadu Japana u Beogradu.\n"Kontaktirao nas je izvestan broj ljudi zbog želje za selidbom u Kagošimu, ali tačan broj ne možemo da saopštimo. Nije nam poznato kako su Srbi čuli za program i iz kojih razloga žele da odu, ali to je njihova privatna stvar", kažu u Ambasadi Japana u Srbiji.\n"Bili smo jako iznenađeni interesovanjem. Nisam čak ni znao da Srbi znaju za ovo Kagošimu", rekao je Nemanja Grbić, portparol ambasade.\nJak zemljotres pogodio Japan: Nema opasnosti od cunamija! (FOTO)\n"Ovde nema bolnice i pronalazak posla nije lak. Jezička barijera može da dovede do ozbiljnih problema u komunikaciji sa lokalnim stanovništvom. Prednost je bogata priroda, svež vazduh i prelepi pejzaži. Selo je dobro mesto za miran i tih život. Ali većina zainteresovanih sami su odustali kada su saznali da je život u ovom selu težak. Oni su samo tražili lak način za beg od pritiska svakodnevnog života i zato smo ih i odbili", rekao je starešina.


3.kolo PLS: „Vukovima” i ovaj gradski derbi protiv „Blue Dragonsa” – SBB Vukovi Beograd\nI ovaj gradski derbi pripao je ekipi „SBB Vukova”. Uslovno domaćini, slavili su protiv ekipe „Blue Dragonsa” u trećem kolu „Sport klub” Prve lige Srbije rezultatom 39:27.\nLoše vremenske prilike u mnogome su uticale na izdanja ekipa koje su danas istrčale na teren, ali je za razliku od inđijskog, meč u Beogradu bio znatno efikasniji.\nIako rezultat možda i ne pokazuje tako, nije bilo neizvesnosti u krajnji ishod meča. Sve do poslednje deonice meča „SBB Vukovi” su ubedljivo vodili, a kvoterbek Džon Uribe ponovo je imao sjajan dan, bacivši pet pasova za tačdaun.\nTek kada je pitanje pobednika bilo rešeno, „Zmajevi” su se opustili, razigrali, pa su u poslednjoj deonici čak tri puta našli put do end-zone protivnika.\nNikola Simović, defanzivni bek domaćina, istakao je nakon meča da se potvrdilo da su „Blue Dragonsi” znatno ozbiljnija ekipa u odnosu na prethodne godine, ali i da je njegova ekipa, za razliku od prethodnog meča, odigrala fokusirano.\n– Zato mislim da nismo imali većih problema u realizaciji napada, a i odbrana je pružila dobru partiju. Naravno, i dalje ima mesta za napredak, na čemu ćemo raditi u narednom periodu – rekao je Simović\n– Na kraju je to ispala sasvim dobra utakmica – prvi je utisak predesnika kluba i ofanzivnog linijaša „Blue Dragonsa” Nikole Davidovića. – Nama ostaje žal za lošom igrom napada u prvom poluvremenu. Suviše smo bili stegnuti, a ni loše vreme nam stvarno nije išlo na ruku jer smo bili ograničeni uglavnom na igru „po zemlji”. Nekoliko turnovera smo olako prepustili, a nismo iskoristili ni pokupljene famblove kao i jednu intersepciju.\nIpak, svojom igrom u drugom poluvremenu mogu da budu veoma zadovoljni, pogotovo ako je ponove u narednom kolu, ocenio je Davidović.\n– Drugi deo utakmice je bio sasvim druga priča. Sa postignuta 24 poena pokazali smo da možemo mnogo bolje. Nadamo se da ćemo igru iz drugog poluvremena preneti na domaćinstvo sa „Panterima”.\nSBB Vukovi Beograd – Blue Dragons Beograd 39:27\n1/4 – 7 : 3\n07 : 00 – trčanje 2 jarde, Krešimir Gorša; PAT uspešan, Vladimir Dimitrijević\n07 : 03 – fild-gol 25 jardi, Uroš Zec\n2/4 – 19 : 0\n13 : 03 – pas 10 jardi, Džon Uribe za Vojina MIlića; neuspešno pretvaranje za 2 poena\n20 : 03 – pas 25 jardi, Džon Uribe za Mihaila Stefanovića; PAT uspešan, Vladimir Dimitrijević\n26 : 03 – pas 35 jardi, Džon Uribe za Nikolu Simovića; PAT neuspešan\n33 : 03 – pas 35 jardi, Džon Uribe za Vanju Lugonju; PAT uspešan, Vladimir Dimitrijević\n4/4 – 6 : 24\n33 : 11 – trčanje 16 jardi, Miloš Grujičić; uspešno pretvaranje za 2 poena, Dragan Grubić\n33 : 19 – trčanje 16 jardi, Miloš Grujičić; uspešno pretvaranje za 2 poena, Dragan Grubić\n39 : 19 – pas 30 jardi, Džon Uribe za Nikolu Simovića; neuspešno pretvaranje za 2 poena\n39 : 27 – pas 15 jardi, David Hanomil Lukić za Uroša Jovića; uspešno pretvaranje za 2 poena, Željko Kostić\nU četvrtom kolu, „Blue Dragonsi” će ponovo igrati u Beogradu, ovaj put kao domaćini, a dočekaće ranjene „Pantere”. „SBB Vukovi” će svoj meč petog kola protiv „Imperatora” odigrati već sledećeg vikenda, a zbog obaveza na međunarodnoj sceni vikend kasnije.


Pripreme za Beogradski maraton po planu – Nadlanu.com\nPripreme za Beogradski maraton po planu\nBEOGRAD, 12. aprila 2011. (Beta) - Organizatori Beogradskog maratona saopštili su u utorak da pripreme za tu manifestaciju teku po planu i apelovali na gradjane da imaju strpljenja tokom održavanja trke, ali i da koriste vozila Gradskog saobraćajnog prevoza.\nNačelnik policijske uprave za grad Beograd Miladin Despotović rekao je da je policija preduzela sve mere kako bi Beogradski maraton bio bezbedan i da ne očekuje da će ta manifestacija biti ugrožena mitingom Srpske napredne stranke, koji je zakazan za 16. april.\nBeogradski maraton počeće u nedelju 17. aprila u 10.00.\n"Trasu će obezbedjivati 600 policijskih službenika, a obezbedjivaćemo i sve objekte u kojima će biti smešteni učsnici. Takodje, tokom trajanja trke helikopterska jedinica će nadgledati manifestaciju", rekao je Despotović.\nZamenik gradskog sekretarijata za zdravstvo Aleksandar Stefoski rekao je da će 15 ekipa hitne pomoći i 13 ekipa u domovima zdravlja i studentskoj poliklinici voditi računa o takmičarima.\nDirektor Beogradskog maratona Dejan Nikolić rekao je da očekuje da domaći takmičari u polumaratonu ostvariti dobre rezultate, pošto će učestvovati Olivera Jevtić i Mirko Petrović, ali da mnogo očekuje i od takmičara iz Etiopije i Kenije.


četvrtak, 7. april 2016. 13:55h\nNa platou ispred Gradske uprave danas je izvršena svečana primopredaja novog sanitetskog vozila za službu pančevačke Hitne medicinske pomoći, koje je obezbeđeno sredstvima Grada Pančeva.\nKljučeve novog vozila direktoru Doma zdravlja Pančevo dr Slobodanu Ovuki svečano je uručio gradonačelnik grada Pančeva Saša Pavlov Pančevo.MOJKraj.rs\nKljučeve novog vozila direktoru Doma zdravlja Pančevo dr Slobodanu Ovuki svečano je uručio gradonačelnik grada Pančeva Saša Pavlov.\nPrimopredaji su prisustvovali članica Gradskog veća zadužena za zdravstvo dr Mirela Petrović, načelnik službe Hitne medicinske pomoći dr Miroslav Tepšić i član Veća zadužen za omladinu Marko Radaković.\nGradonačelnik je poručio da će Grad Pančevo nastaviti da obnavlja vozni park pančevačke Hitne medicinske pomoći.\nTo je naša osnovna dužnost, da imamo adekvatan i iznadprosečan nivo primarne zdravstvene zaštite za Srbiju i Hitna pomoć, kao organizaciona celina Doma zdravlja, čiji smo mi osnivač je prva ustanova i ljudi koji u njoj rade se prvi susreću sa najtežim slučajevima i kojima je potrebna urgentna pomoć i zato smo mi još pre nekoliko godina odlučili, imajući u vidu očajno stanje voznog parka koje je bilo u Hitnoj pomoći, da probamo da makar svake godine izdvojimo sredstva za po jedno novo vozilo i, evo, sada ima šest ovih vozila za urgentno delovanje, istakao je Saša Pavlov.\nPrethodno vozilo Grad je donirao službi Hitne pomoći 2014. godine, da bi se ove godine nastavila obnova voznog parka sredstvima iz gradskog budžeta tako što je za novo vozilo obezbeđeno 5 miliona dinara, što je 90 posto ukupnog iznosa, dok je ostatak sredstava obezbedio Dom zdravlja.\nProbaćemo da obezbedimo i vozila pre svega za prevoz najtežih bolesnika kojima je potrebna dijaliza, jer to vozilo godišnje prođe mnogo više kilometara nego ovakve vrste vozila, što je i razumljivo, te je i tu potrebno obnavljanje voznog parka, tako da ćemo izvršiti analizu da vidimo šta je urgentno potrebno da se nabavi, rekao je gradonačelnik i tom prilikom uputio poziv donatorima da razmisle o mogućoj donaciji vozila za potrebe Doma zdravlja, odnosno Hitne medicinske pomoći.\nDirektor Doma zdravlja Pančevo dr Slobodan Ovuka izjavio je da je ovo najmoderniji sanitet trenutno, koji se proizvodi i za zemlje Evropske unije, koji je u startu rađen kao sanitetsko vozilo.\nSlužiće za prevoz urgentne ekipe i ima klasičnu opremu koju treba da ima, defibrilator, aspirator i ostalu, dodatnu opremu koju iziskuje urgentna ekipa da ide na one najteže slučajeve. Mi bismo svi želeli da to vozilo radi što manje, ali nažalost, ovakva urgentna vozila, koja ne voze dugačke relacije, najduža relacija je do Beograda, naprave godišnje u proseku oko 20.000 kilometara, onda znate koliko je to intervencija, koliko je to spasenih života i koliko to nama svima znači, kada dobijemo ovakav jedan sanitet, rekao je Ovuka.\nPrema rečima dr Ovuke, najstarije vozilo u voznom parku Hitne pomoći koje služi za urgentnu ekipu je 2009. godište, što jeste zadovoljavajuće, ali je plan da se nabavkom jednog sanitetskog vozila godišnje olakša posao medicinskom osoblju koje je dostupno svim građanima 24 časa dnevno.\nSva ona vozila koja koristimo u transportima, koja su od 2002. do 2007. godišta, prešla su više od 300.000 kilometara, i u kvaru su. Imamo tri vozila trenutno u kvaru i svako vozilo koje dobijemo nam je od velike važnosti, kazao je dr Miroslav Tepšić, načelnik Službe hitne medicinske pomoći.


Dani atletike u Kragujevcu | Ritam Grada - vesti Kragujevac\nDani atletike u Kragujevcu\nTradicionalna manifestacija „Dani atletike“ i ovoga puta, u subotu i nedelju, održaće se u kragujevačkom hotelu „Šumarice“.\nSkupu će prisustvovati predstavnici skoro svih atletiskih klubova u zemlji, regionalnih saveza, trenerske i sudijskih organizacija. Ovo okupljanje u neku ruku predstavlja okončanje sezone i nagoveštaj daljih planova.\n„Dane atletike“, sutra tačno u podne, otvoriće Slobodan Branković, generalni sekretar Atletskog saveza Srbije, koji će govoriti o strategiji razvoj atletskog sporta, uz osvrt na trenutnu situaciju. Odmah potom, učesnici skupa dobiće sve potrebne informacije vezane za pravilnik o licenciranju atletskih klubova, trenera i sudija.\nOvom prilikom diskutovaće se i na temu programa saveznog kapitena, kalendara takmičenja za narednu godinu, organizacionih pitanja klubova, selekciji u atletici i upotrebi (ne)dozvoljenih sredstava.\nNedelja je rezervisana za predavanja naših uspešnih trenera, čiji su atletičari osvajali medalje na velikim međunarodnim takmičenjima, strategiji ASS i akcionom planu za realizaciju iste, kao i za individualne sastanke sa članovima Stručnog saveta.


Krstajić selektor, Kosanović savjetnik | Srpskacafe\nKrstajić selektor, Kosanović savjetnik\nPetak, 3.08.2018., 12:35\nMladen Krstajić ostaće selektor fudbalske reprezentacije Srbije, potvrđeno je iz više izvora.\nIako “orlovi” nisu oduševili na Svjetskom prvenstvu u Rusiji, FSS je na čelu sa novim sportskim direktorom Darkom Kovačevićem odlučio da ukaže povjerenje Krstajiću i u narednom kvalifikacionom ciklusu, koji kreće premijernim izdanjem Lige nacija na jesen.\nKako je naveo B92, Krstajić je zadovoljan izborom Kovačevića za direktora sportskog sektora FSS, s kojim će blisko sarađivati u budućnosti.\nMeđutim, Krstajić je dobiti “pojačanja” u svom timu, savjetnik će mu biti Milorad Kosanović, a možda i Rešad Kunovac.\nSrbija narednu utakmicu igra sa 7. septembra u Litvaniji, a potom dočekuje Rumuniju tri dana kasnije. “Orlovi” će u LN igrati još sa Crnom Gorom i Rumunijom.\nPočetkom decembra Srbija će saznati i rivale u kvalifikacijama za Evropsko prvenstvo 2020.\nSrbijaOrlovifssselektorDarko KovačevićMilorad KosanovićMladen Krstajićliga nacijaRešad Kunovac